Εκκληση της Ν.Ε. και επιτελών των υποψηφίων για νέα μαζική προσέλευση στην κάλπη - Δημοκρατική της Ρόδου\nΈξαλλη η Μέρκελ για τη διαρροή της ΕΕ σχετικά με την περικοπή κονδυλίων προς την Τουρκία\nΤσαβούσογλου: Η πρόσκληση του Χάφταρ στην Αθήνα «υπονομεύει» τις ειρηνευτικές προσπάθειες στη Λιβύη\nΕκκληση της Ν.Ε. και επιτελών των υποψηφίων για νέα μαζική προσέλευση στην κάλπη\n17 Νοεμβρίου 2017 8:05 πμ | Πέγκυ Ντόκου\nΈκκληση να προσέλθουν στις κάλπες και στον β’ γύρο των εκλογών για την ανάδειξη του αρχηγού της Κεντροαριστεράς, απηύθυναν χτες οι επιτελείς της Νομαρχιακής Επιτροπής του Πασόκ και ΔΗΣΥ στα Δωδεκάνησα (χωρίς την παρουσία του επικεφαλής και δημάρχου Ρόδου κ. Φώτη Χατζηδιάκου) και οι εκπρόσωποι των υποψηφίων, ενώ έδωσαν λεπτομέρειες και οδηγίες για τον τρόπο ψηφοφορίας. Στην τοποθέτησή του ο γραμματέας της Ν.Ε. κ. Αντώνης Κολιάδης αφού έκανε αναφορά στα αποτελέσματα του α’ γύρου, τόνισε τα εξής:\n«Στον α’ γύρο, δεν αντιμετωπίσαμε κανένα πρόβλημα στα Δωδεκάνησα. Συνολικά ψήφισαν 3.600 άτομα. Την β’ Κυριακή, θα αναμετρηθούν η πρόεδρος της ΔΗΣΥ κα Φώφη Γεννηματά και ο ευρωβουλευτής κ. Νίκος Ανδρουλάκης. Τα εκλογικά τμήματα θα είναι τα ίδια και οι κάλπες θα στηθούν στα ίδια σημεία. Η μόνη διαφορά, έχει να κάνει με την διαδικασία: στον α’ γύρο υπήρχε το ‘τραπέζι’ υποδοχής, όπου ο ψηφοφόρος έδινε τα στοιχεία του και κατέβαλλε τα 3 ευρώ, ενώ στον β’ γύρο δεν θα χρειαστεί να δώσουν στοιχεία για εγγραφές, ούτε και θα καταβάλουν το ποσό των 3 ευρώ. Οι ψηφοφόροι θα κατευθύνονται προς τον χειριστή και την κάλπη. Επίσης, δεν είναι απαραίτητο να ψηφίσουν στο ίδιο εκλογικό τμήμα. Όσον αφορά κάποια μικρά τεχνικά προβλήματα, έχουν επιλυθεί. Η επιθυμία μας είναι να υπάρξει ένας δυνατός πολιτικός φορέας για το καλό του τόπου. Η επόμενη μέρα πρέπει να μας βρει ενωμένους για να δώσουμε συντονισμένα τον αγώνα. Θα ακολουθήσει το ιδρυτικό συνέδριο και όλες οι επόμενες διαδικασίες που θα αποφασιστούν».\nΟ κ. Κολιάδης κάλεσε τον κόσμο της Δωδεκανήσου να προσέλθει στις κάλπες και να δώσει το δυναμικό παρών.\nΣτο ίδιο μήκος κύματος ήταν και η τοποθέτηση του κ. Κοσμά Σφυρίου (εκπροσωπώντας την κα Γεννηματά) ο οποίος, αφού εξέφρασε την οδύνη και συμπαράσταση του στα θύματα των πλημμυρών της Αττικής αλλά και σε όσους υπέστησαν ζημιές στην Σύμη, τόνισε:\n«Πρέπει να ευχαριστήσω όλους τους πολίτες που ήρθαν και με την συμμετοχή τους έγιναν συν-ιδρυτές, του νέου προοδευτικού, σοσιαλδημοκρατικού πολιτικού φορέα –και το υπογραμμίζω διότι σε αυτό το εγχείρημα προσήλθαν 212.000 πολίτες σε όλη την χώρα. Το εγχείρημα δεν περιλαμβάνει μόνο την εκλογή αλλά κυρίως, την δημιουργία του νέου πολιτικού φορέα. Το τονίζω διότι η ίδρυση γίνεται από μηδενικής βάσης και κανένα κόμμα δεν κατέθεσε εκλογικούς καταλόγους -ούτε το Πασόκ, ούτε η ΔΗΣΥ, ούτε η ΔΗΜΑΡ, ούτε το Ποτάμι. Τον κατάλογο τον συγκρότησαν οι ίδιοι οι πολίτες που επέλεξαν να είναι μέλη. Και από αυτούς θα συγκροτηθεί η βάση για το ιδρυτικό συνέδριο».\nΜε την σειρά του ο κ. Ντάλιας, ως εκπρόσωπος του κ. Σταύρου Θεοδωράκη από ‘Το Ποτάμι’ υπογράμμισε: «Στην δεύτερη Κυριακή είναι πολύ μεγάλης σημασίας η συμμετοχή των ανθρώπων που ψήφισαν και στην πρώτη. Κι αυτό γιατί θα έχει το πολιτικό μήνυμα ότι δεν υπαναχωρούν από την απόφασή τους να συμμετέχουν στην δημιουργία αυτού του νέου πολιτικού φορέα».\nΟ εκπρόσωπος του κ. Γιώργου Καμίνη, κ. Mάνος Παπαδόπουλος κάλεσε με την σειρά του τον κόσμο να συμμετέχει στον β’ γύρο και να ψηφίσει «κατά συνείδηση» ενώ τόνισε τα εξής: «Στόχος μας δεν είναι να κατευθύνουμε τους ψηφοφόρους στον έναν ή στον άλλον υποψήφιο, αλλά να ψηφίσουν ‘κατά συνείδηση’. Το πιο σημαντικό είναι η ενότητα. Την επόμενη μέρα, πρέπει να είμαστε όλοι μαζί και να δημιουργήσουμε μια μεγάλη δημοκρατική παράταξη».\nΜιλώντας το μέλος της Κεντρικής Επιτροπής του Πασόκ κ. Βάιος Καλοπίτας, εξέφρασε την συπαράστασή του στις οικογένειες των θυμάτων από τις πλημμύρες στην Αττική και είπε: «Η συμμετοχή είναι η μεγαλύτερη που καταγράφτηκε τα τελευταία 8-9 χρόνια στα Δωδεκάνησα. Οι 3.600 άνθρωποι που ήρθαν να ψηφίσουν, τίμησαν τον χώρο και έδειξαν ότι αναζητούν μια εναλλακτική πρόταση πέρα του Σύριζα και της Ν.Δ. Οι πολίτες ζήτησαν την ενότητα, την ανανέωση και την αναγέννηση. Ήταν μία ‘γιορτή για την Δημοκρατία’ κι ευελπιστώ να σημειωθεί παρόμοια συμμετοχή. Νομίζω ότι και οι τρεις υποψήφιοι που ήρθαν στην Ρόδο (οι κ.κ. Καμίνης, Γεννηματά και Ανδρουλάκης) έδωσαν το ‘στίγμα’ ότι η νησιωτικότητα βρίσκεται στο επίκεντρο της προοδευτικής παράταξης».\nΠού θα στηθούν\nΣτα Δωδεκάνησα θα λειτουργήσουν συνολικά 28 εκλογικά τμήματα και οι κάλπες θα στηθούν στα εξής σημεία:\n· Στην πόλη της Ρόδου θα στηθούν τρεις (3) κάλπες στο Ροδίνι -και από μία κάλπη στους πρώην καποδιστριακούς δήμους.\n· Στην Ιαλυσό (στο ΚΕΠ)\n· Στην Κρεμαστή (στο ΚΕΠ)\n· Στην Σορωνή\n· Στον Έμπωνα\n· Στις Καλυθιές\n· Στ’ Αφάντου\n· Στον Αρχάγγελο\n· Στην Λάρδο\n· Και στο Γεννάδι\nΌσον αφορά τα υπόλοιπα νησιά που ανήκουν στο νότιο συγκρότημα οι κάλπες θα στηθούν στα εξής νησιά:\n· Δύο (2) εκλογικά τμήματα στην Κάρπαθο: 1. Στα Πηγάδια και 2. Στο Διαφάνι\n· Έξι (6) εκλογικά τμήματα στην Κω: 1. Στην πόλη, 2. Στο Ζηπάρι, 3. Στο Πυλί, 4. Στην Αντιμάχεια, 5. Στην Καρδάμαινα και 6. Στην Κέφαλο\n· Και από ένα (1) εκλογικό τμήμα στα ακόλουθα νησιά:\n· Στο Καστελλόριζο\n· Στη Σύμη\n· Στην Χάλκη\n· Στην Κάσο\n· Στην Τήλο\n· Στη Νίσυρο\n· Στην Αστυπάλαια\n· Στην Κάλυμνο\n· Στην Λέρο\n· Στην Πάτμο\nMud Games στο Ikaros Motocross Park!


Πάνω από 120 champions θα δεχθούν αλλαγές στο pre-season Update\nΚαι νομίζαμε ότι είχαμε πολλές αλλαγές τώρα…\nΑν νομίζατε ότι τώρα βλέπουμε πολλές αλλαγές σε κάθε patch τότε… Ετοιμαστείτε ψυχολογικά για το preseason update!\nΌπως κάθε χρόνο, έτσι και φέτος το μεγάλο pre-season update έρχεται για να αλλάξει αρκετά το παιχνίδι. Αυτή τη χρονιά, μεταξύ άλλων θα δούμε αλλαγές σε πάνω από 120 Champions του παιχνιδιού!\nΑυτές οι αλλαγές μπορεί να είναι:\nΈχουμε συνηθίσει τόσης μεγάλης έκτασης updates για το pre-season αλλά πρώτη φορά οι αλλαγές θα είναι τόσες πολλές. Και ο λόγος; Το Runes Reforged. Στην ουσία αλλάζει ένα αρκετά μεγάλο κομμάτι του παιχνιδιού. Οι περισσότερες αλλαγές θα είναι μικρές αλλά δεν παύουν να υπάρχουν. Μέλημα της Riot είναι να μην ξεφύγουν πολύ τα power levels ορισμένων-ή μάλλον όλων-των champions (είτε προς τα πάνω είτε προς τα κάτω). Μπορείτε να δείτε όλα τα ανακοινωμένα runes εδώ.\nΘεωρώ σχεδόν αδύνατο να γίνει στην εντέλεια η δουλειά και οι πρώτες ημέρες του pre-season θα είναι αρκετά χαοτικές. Φυσικά όμως πρέπει να περιμένουμε μέχρι τις 8 Νοεμβρίου για να είμαστε σίγουροι. Μέχρι τότε, μείνετε συντονισμένοι στο CowboyTV για περισσότερα νέα!\nΖεστό το ban hammer και στο Fortnite: Battle Royale


Α.Ο. Κάλλιστος: Ο σύλλογος των Πρωταθλητών - Free Sunday\nΟ Αθλητικός Όμιλος Κάλλιστος είναι δημιούργημα δυο πρώην πρωταθλητών του άλματος τριπλούν, του Σταμάτη Λένη και της συζύγου του Δήμητρας Μάρκου. Έπειτα από μια σπουδαία πορεία με την Εθνική Ομάδα θέλησαν να δημιουργήσουν ένα σύλλογο στίβου, για να υπηρετήσουν τον κλασσικό αθλητισμό, που τόσο αγάπησαν, από άλλο πόστο. Με την βοήθεια του δικηγόρου φίλου τους, Αθανασίου Λαμπρόπουλου, και με τη συμμετοχή μεγάλων αστέρων του ελληνικού στίβου, όπως ο Άγγελος Παυλακάκης, δημιούργησαν ένα αθλητικό όμιλο που σήμερα έχει 300 παιδιά στις Ακαδημίες τους. Ο Σταμάτης Λένης μας εξηγεί γιατί ο στίβος είναι η αρχή όλων των αθλημάτων και πως έχει έτσι έχουν βοηθήσει ποδοσφαιριστές όπως οι Λυκογιάννης, Σιώπης και Ρισβάνης.\nΜιλήστε μας για τον Α.Ο Κάλλιστο.\nΟ σύλλογος ξεκίνησε το 2013 ως το 300ό σωματείο στην αξιολόγηση του ΣΕΓΑΣ βελτιώνοντας τη θέση του κάθε χρόνο. Σήμερα, έχει καταφέρει να μπει στην 100άδα. Ξεκινήσαμε με 35 μικρά παιδιά και σήμερα έχουμε φτάσει στα 300, γεμίζοντας τα βοηθητικά γήπεδα του ΟΑΚΑ με ζωή σε μια περίοδο πτώσης και απραξίας. Στόχος και φιλοδοξία μας είναι να συνεχιστεί η ανοδική μας πορεία και να αποκτήσουμε μια θέση στα 10 πρώτα σωματεία. Έντονη είναι και η αγωνιστική δράση του συλλόγου, αφού στις μικρές ηλικίες έχουν ήδη αρχίσει οι διακρίσεις με μετάλλια. Το ίδιο ισχύει και στις μεγάλες κατηγορίες με την Φωτεινή Δαγκλή-Παγκότο να κερδίζει τη τρίτη θέση στο Πανελλήνιο Πρωτάθλημα Μαραθωνίου τον περασμένο Δεκέμβριο, αλλά και τον Σωτήρη Κομιανό που κατέκτησε την έκτη θέση στο Πανελλήνιο Πρωτάθλημα κλειστού στίβου Α/Γ (10-11/2/2018 στο ΣΕΦ) και την πρώτη θέση Ε/Ν στα 60μ., με ατομικό ρεκόρ 6.99’. Στους ίδιους αγώνες η αθλήτρια του συλλόγου Κλεοπάτρα Παπαδοπούλου κατέκτησε την έβδομη θέση στα 60μ. γυναικών με χρόνο 7.73’. Ο σύλλογος έχει στο δυναμικό του και τον Παγκόσμιο Πρωταθλητή ΑμεΑ Χρήστο Κουτουλιά, που κατέκτησε αργυρό και ένα χάλκινο Μετάλλιο στο μήκος, στο Παγκόσμιο Πρωτάθλημα Στίβου.\nΟι αθλητικές εγκαταστάσεις βρίσκονται στα βοηθητικά προπονητήρια του ΟΑΚΑ, σε εναν πραγματικά πολύ όμορφο χώρο. Εκεί οι γυμναστές του συλλόγου προσπαθούμε να μεταλαμπαδέψουμε τις σκέψεις μας γύρω από τη γυμναστική αλλά και να δώσουμε κίνητρο και έμπνευση. Τα βοηθητικά προπονητήρια είναι ιδιαίτερα προσεγμένα, διαθέτουν φυσικό χορτάρι αλλά και ταρτάν, με αποτέλεσμα τα παιδιά να έχουν την δυνατότητα να γυμνάζονται σε εξαιρετικές συνθήκες.\nΣτις μικρές ηλικίες τί είναι αυτό που πρέπει να προσέχει ένας προπονητής;\nΥπάρχουν πολλά χαρακτηριστικά, ιδιαιτερότητες και χαρίσματα σε όλα τα παιδιά. Ο προπονητής σε συνεργασία με το παιδί και τους γονείς του πρέπει να αλιεύσει όλες τις πληροφορίες που θα τον βοηθήσουν στη δουλειά του, αλλά και να προλάβει δυσάρεστες καταστάσεις (τραυματισμούς, ψυχολογική πίεση, έλλειψη πίστη στις δυνατότητες του, ακόμη και άρνηση για άσκηση). Κάθε παιδί είναι μοναδικό και έτσι πρέπει να αντιμετωπίζεται. Σαφώς και υπάρχουν κανόνες διαχείρισης προπόνησης, της αθλητικής ψυχολογίας, στο κάθε παιδί, όμως, εφαρμόζονται διαφορετικά και με εξειδίκευση στα ιδιαίτερα γνωρίσματα του. Αν ιεραρχήσουμε αυτά τα χαρακτηριστικά θα δούμε ότι τα σημαντικότερα που πρέπει να προσέχει ο προπονητής είναι:\n- Γιατί ήρθε το παιδί – το παρακίνησαν γονείς, φίλοι ή κάτι άλλο;\n- Τί αρχικό στόχο έχει (να γυμναστεί, να έχει καλή φυσική κατάσταση, να γίνει πρωταθλητής;).\n- Αν έχει κατάλληλη χημεία με τα παιδιά της ομάδας (αν είναι συνεργάσιμος, εμφανίζει αρχηγικές τάσεις, κτλ).\n- Τί σχέση με τον αθλητισμό και τό αθλητικές γνώσεις έχουν οι γονείς (παρεμβατικότητα γονιών στο προπονητικό έργο, κ.α).\nΤι σημαίνει ταλέντο; Και τι χρειάζεται το ταλέντο για να γίνει πολυνίκης αθλητής;\nΤο ταλέντο είναι το φυσικό χάρισμα, μια ικανότητα και επιδεξιότητα που όταν αξιοποιηθεί κατάλληλα μπορεί να δώσει εκπληκτικά αποτελέσματα. Είναι από τα κύρια χαρακτηριστικά για να έχεις μεγάλη απόδοση σε κάποιον τομέα. Μαζί με τη σωστή δουλειά (και στον ψυχολογικό τομέα) αλλά και την αντοχή στις μεγάλες καταπονήσεις του παιδιού χωρίς τραυματισμούς είναι το τρίπτυχο που φέρνει τις μεγάλες αποδόσεις. Το ποσοστό καθεμίας από τις παραμέτρους δεν είναι σταθερό για τα ίδια αποτελέσματα (π.χ κάποιες φορές ένα παιδί με λιγότερο ταλέντο αλλά που έχει δουλέψει καλύτερα μπορεί να ισοφαρίσει ή και να ξεπεράσει τα αποτελέσματα ενός παιδιού με μεγάλο ταλέντο αλλά τεμπέλικο και φυγόπονο).\nΒλέπω στο σάιτ σας μια φράση του Οδυσσέα Παπατώλη: «Ο, τι άθλημα κι αν κάνει το παιδί, πρέπει ν’ αρχίζει με τον στίβο».\nΠιστεύουμε οτι ο στίβος είναι η αρχή των πάντων και το είδαμε όταν διδάξαμε φυσική κατάσταση στα ομαδικά αθλήματα μέσα από τον κλασσικό αθλητισμό. Εκεί διαπιστώσαμε ότι η φυσική κατάσταση, η αντοχή, η ταχύτητα και η δύναμη των αθλητών που ακολούθησαν προγράμματα που είχαν ως βάση τον κλασσικό αθλητισμό εκτοξευτήκαν.\nΣήμερα που κάθε παιδί από έξι ετών και πάνω έχει πρόσβαση στο youtube οι μεγάλοι αθλητές είναι πρότυπα ή ένας στόχος που μπορεί ακόμα και να αγχώσει ένα παιδί;\nΈνας πολύ σημαντικός τομέας, βέβαια, που θα βοηθήσει στην ομαλή εξέλιξη και βελτίωση των αθλητικών επιδόσεων ενός παιδιού είναι η ομαλή ηλικιακή του εξέλιξη. Δεν μπορεί π.χ ένα μικρό παιδί να καταλάβει βλέποντας έναν μεγάλο αθλητή που κάνει ρεκόρ τι κόπους πέρασε για να φτάσει ως εκεί. Βλέπει μόνο το αποτέλεσμα και πολλές φορές λανθασμένα μπορεί να νομίζει ότι μόνο με το ταλέντο μπορούν να επιτευχθούν όλα. Μπορεί, βέβαια, να συμβεί και το αντίθετο ∙να πιστέψει πως δεν θα μπορέσει να φτάσει σε τόσο υψηλό επίπεδο και να απογοητευτεί. Χρειάζεται τον προπονητή και τους γονείς δίπλα του για να βάζουν εφικτούς στόχους σε κάθε ηλικία, με τις κορυφαίες αποδόσεις των αθλητών –προτύπων να είναι το όραμά του και όχι ο στόχος που μπορεί να το αγχώνει καθημερινά.\nΟι προπονητές των Ακαδημιών συχνά λένε πως με τα παιδιά έχουν υπέροχη επικοινωνία, αλλά οι γονείς είναι το πρόβλημα. Ισχύει; Τι προβλήματα μπορεί να δημιουργήσει η οικογένεια σε έναν νεαρό αθλητή;\nΠαλιότερα τα παιδιά μεγάλωναν στο γήπεδο, τώρα το γήπεδο τα ζορίζει γιατί θέλει προσπάθεια. Τα παιχνίδια στον υπολογιστή είναι πολύ πιο εύκολα γι’ αυτά, από το να βρίσκονται όλη μέρα στο γήπεδο και να προσπαθεί. Οι παλαιότερες γενιές έμαθαν να μεγαλώνουν στο γήπεδο. Υπάρχει χάσμα μεταξύ των γενεών. Αυτό δεν συμβαίνει μόνο στην Ελλάδα. Είναι παγκόσμιο φαινόμενο που απασχολεί όλες τις ομοσπονδίες. Η διαφορά μας με το εξωτερικό είναι ότι οι ξένοι σπρώχνουν πιο πολύ τα παιδιά στα γήπεδα, ενώ εμείς τα αποτρέπουμε ή τα καταπιέζουμε γιατί θέλουμε μέσα σε ένα μήνα να δούμε το παιδί μας πρωταθλητή, να πάρει μετάλλια, να κερδίσει- δεν γίνεται, όμως, με αυτόν τον τρόπο.\nΤα παιδιά δεν απογοητεύονται, οι γονείς το κάνουν. Το μεγάλο πρόβλημα που αντιμετωπίζουμε είναι οι γονείς και όχι τα παιδιά. Οι γονείς προσπαθούν να βγάλουν τα απωθημένα τους. Όταν ένα παιδί είναι πολύ καλό, η οικογένεια μπλέκει και πιστεύει ότι όλοι είναι εναντίον του. Εμείς θέλουμε να βγάλουμε υγιείς και καλούς αθλητές σε οποιοδήποτε άθλημα. Εμάς μας ενδιαφέρει τα παιδιά να έρχονται να προπονούνται και να μαθαίνουν να βάζουν στόχους.\nΣτα σχολεία από την άλλη η γυμναστική είναι στην πραγματικότητα περισσότερο διάλλειμα. Γιατί σαν χώρα έχουμε αμελήσει τόσο την σχολική φυσική αγωγή;\nΣτην Ελλάδα δεν υπάρχει σχολικός αθλητισμός με την έννοια που του δίνουν στις ΗΠΑ, στη Μ. Βρετανία, στην Αυστραλία και σε άλλες χώρες. Διότι για να έχουμε αθλητικό αθλητισμό τα σχολεία θα πρέπει να διαθέτουν τουλάχιστον στάδιο, γήπεδα ποδοσφαίρου και αθλοπαιδιών - ιδανικά και κολυμβητήριο. Ελάχιστα σχολεία διαθέτουν όλα τα παραπάνω -πλην κάποιων ιδιωτικών. Για να υπάρχει πραγματικός σχολικός αθλητισμός θα έπρεπε να υπάρχουν οι χώροι, σκεφτείτε ότι υπάρχουν σχολεία που δεν έχουν καν προαύλιο.\nΤα παιδιά έχουν ανάγκη για παιχνίδι, πράγμα που δεν μπορεί να ικανοποιηθεί στις γειτονιές. Άρα δεν είναι κακό να παίζουν την ώρα της γυμναστικής. Δεν είναι κακό να παίζουν τα παιδιά, κακό είναι να δίνει ο γυμναστής μια μπάλα και μετά να χάνεται. Και οι γυμναστές είναι μέρος της κοινωνίας. Υπάρχουν οι μεν, υπάρχουν οι δε. Υπάρχουν αυτοί που πασχίζουν και αυτοί που βαριούνται. Υπάρχουν αυτοί που ιδρώνουν με τα παιδιά και αυτοί που τους πετούν μια μπάλα και εξαφανίζονται.\nΩστόσο ασχολείστε και με την εκγύμναση ποδοσφαιριστών. Βλέπω συνεργασίες με τη λαμπρή νέα γενιά του ελληνικού ποδοσφαίρου Λυκογιάννης, Σιώπης, Ρισβάνης, κ.α.\nΟ σύλλογος μας συνεργάζεται με πολλούς ποδοσφαιριστές στο κομμάτι της φυσικής κατάστασης, γιατί στην Ελλάδα το ποδόσφαιρο βρίσκεται σε ερασιτεχνικό επίπεδο και όχι επαγγελματικό. Το σύγχρονο ποδόσφαιρο χαρακτηρίζεται από την συνεχόμενη αύξηση του ρυθμού του παιχνιδιού, την τάση περιορισμού των χωρών στους οποίους παίζεται η μπάλα και την έντονη πίεση των αντιπάλων. Άρα απαιτείται από τους παίκτες μια συνθέτη αγωνιστική απόδοση (ατομική- ομαδική), σε όσο δυνατό υψηλότερο επίπεδο. Αυτό δεν καλλιεργείται στις ΠΑΕ με αποτέλεσμα τα παιδιά να ψάχνουν εκτός ΠΑΕ και ομάδων να βελτιωθούν για να μπορέσουν να πέτυχουν τους στόχους τους.\nΤι περιλαμβάνουν τα προγράμματα για τους ενήλικες;\nΤο πρόγραμμα για τους ενήλικες περιλαμβάνει μυϊκή ενδυνάμωση, φυσική κατάσταση και απαλλαγή από μυοσκελετικούς πόνους μέσα από την γυμναστική.\nΟι προπονητές του Α.Ο Κάλλιστος είστε όλοι πρώην πρωταθλητές με συμμετοχές σε διεθνείς αγώνες. Ένας καλός προπονητής πρέπει να έχει προϋπάρξει ο ίδιος αθλητής;\nΗ αλήθεια είναι ότι ολόκληρος ο Σύλλογος μας αποτελείται από γυμναστές- προπονητές που είναι όλοι παλιοί πρωταθλητές του στίβου και μέλη της εθνικής ομάδας. Είναι ο Άγγελος Παυλακάκης, πρωταθλητής των 100μ. και κάτοχος του πανελληνίου ρεκόρ μέχρι και σήμερα, η Φωτεινλη Δαγκλή, που ήταν αθλήτρια των 800μ., ο Δημήτρης Διαμαντάρας και ο Χρήστος Χατζηβασιλείου που ήταν αθλητές μήκους, ο Γιώργος Τσάκωνας που είναι εν ενεργεία άλτης του μήκους, ο Στέφανος Κουφίδης παλιός αθλητής του επί κοντώ, ο Παντελής Παππάς ήταν αθλητής των 60μ. και 100μ., η Ξανθή Ραυτοπούλου πρωταθλήτρια στα 3000μ., ο Ιάσωνας Θανόπουλος εν ενεργεία δισκοβόλος, η Δήμητρα Μάρκου και ο εγώ παλιοί πρωταθλητές του τριπλούν. Σχεδόν οι μισοί από εμάς έχουμε αγωνιστεί σε Ολυμπιακούς Αγώνες.\nΟ σύλλογος αποτελείται ακόμα από τις γυμνάστριες Άννα Σιταρά, Εμμανουέλα Περδίκη, Βούλα Τσιχριτζή και τους γυμναστές Βαγγέλη Χουχούμη, Φώτη Προυτζόπουλο, Βασίλη Παπαϊωάννου και Μιχάλη Χατζηβασιλείου.\nΟ πρωταθλητισμός είναι μέρος της ζωής μας και γι’ αυτό το λόγο δημιουργήσαμε τον Αθλητικό Όμιλο. Για να μπορέσουμε να μεταδώσουμε στις νέες γενιές μέσα απο το δικό μας οπτικό πεδίο και τις δικές μας εμπειρίες τον υγιή αθλητισμό, το ευ αγωνίζεσθε και την ευγενή άμιλλα.\nΈνας καλός προπονητής δεν σημαίνει απαραίτητα πως πρέπει να υπήρξε αθλητής. Ο καλός προπονητής κρίνεται από την μετάδοση των γνώσεων του στα παιδιά, την αμεσότητα του, την κατανόηση της προσωπικότητας του κάθε αθλητή, τη δυνατότητα αποτελεσματική επικοινωνίας και τη γνώση της ψυχοσύνθεσης των αθλητών. Να είναι, φυσικά, γνώστης του αθλήματος, να το γνωρίζει σε βάθος, ώστε να διδάσκει στους αθλητές του όλες τις τεχνικές. Αυτός μπορεί να είναι και ένας απόφοιτος γυμναστής πανεπιστημίου.\nΠρέπει να σημειωθεί ότι για να στηθεί όλο αυτό το εγχείρημα βοήθησαν στις αγωνιστικές υποχρεώσεις του συλλόγου, όσο και στα πράγματα που προσφέρουμε στα μέλη του συλλόγου οι κορυφαίοι στο είδος τους: ASICS, PELMATOGRAFIMA ELITE, LANESHEALTH, EUROMEDICA, ELITE STROM.\nΑ.Ο Κάλλιστος: στα βοηθητικά γήπεδα του ΟΑΚΑ, στο Κ2. Πληροφορίες στην γραμματεία (στο παρκινγκ του κλειστού προπονητηρίου επί της οδού Αρτέμιδος) Δευτέρα έως Παρασκευή 15:00-16:00 και Σάββατο 9:00-15:00.\nΤηλέφωνο επικοινωνίας: 6972489719, http://kallistos-oaka.gr/


Κορφιάτικο: Κυβέρνηση: «Ξεπεράσαμε τους 7εκατ. εμβολιασμένους» – Η «ΝΕΚΡΗ» αγορά όμως άλλα δείχνει – ΒΙΝΤΕΟ\nΚυβέρνηση: «Ξεπεράσαμε τους 7εκατ. εμβολιασμένους» – Η «ΝΕΚΡΗ» αγορά όμως άλλα δείχνει – ΒΙΝΤΕΟ\nΗ "χασούρα" είναι τεράστια για τους επαγγελματίες που σκέφτονται πλέον ακόμα και το "λουκέτο"\n«Έχουμε επανεκκίνηση της εμβολιαστικής προσπάθειας», τόνισε ο υφυπουργός Ψηφιακής Διακυβέρνησης Γιώργος Γεωργαντάς, ανακοινώνοντας ότι σήμερα το πρωί του Σαββάτου «ξεπεράσαμε τους 7 εκατ. εμβολιασμένους με την πρώτη δόση».\nΟ Υφυπουργός περιχαρής συμπλήρωσε τα εξής:\n«Έχουμε κάθε μέρα περίπου 20.000 εμβολιασμούς πρώτης δόσης και περίπου 50.000-60.000 εμβολιασμούς της τρίτης -αναμνηστικής- δόσης. Συνολικά τον τελευταίο μήνα, έχουν μπει στην πλατφόρμα των ραντεβού για την πρώτη δόση περίπου 500.000 συμπολίτες μας, εκ των οποίων οι 320.000 εμβολιάστηκαν ήδη και οι υπόλοιποι έχουν σε εξέλιξη ραντεβού».\nΠολλά ερωτήματα ωστόσο προκαλούν οι εικόνες με τα άδεια καταστήματα εστίασης και λιανεμπορίου το τελευταίο διάστημα.\nΑφού οι εμβολιασμένοι είναι τόσοι πολλοί και μάλιστα -σύμφωνα πάντα με την κυβέρνηση- αυξάνονται συνεχώς, τότε ΠΟΥ ΕΙΝΑΙ τα εκατομμύρια των πολιτών που ελεύθερα θα ξεχυθούν για να «απολαύσουν τη ζωή που πήραν πίσω»;;;;\nΓΙΑΤΙ από τις αρχές Νοεμβρίου, όταν και άρχισαν να ισχύουν νέα αυστηρότερα μέτρα περιορισμού των ανεμβολίαστων, οι εικόνες σε πολυσύχναστους δρόμους ελληνικών πόλεων θυμίζουν περισσότερο…τα περσινά lockdown παρά κανονικότητα;;;\nΔυστυχώς δεν γίνεται να συμμεριστούμε την…χαρά κυβέρνησης και “ειδικών” για τα νούμερα που επικαλούνται, καθώς τα γεγονότα από την αγορά άλλα δείχνουν.\nΑκόμα και στην Black Friday, όπου παραδοσιακά έξω από τα μεγάλα καταστήματα σχηματίζονταν ουρές, φέτος τα πράγματα κύλησαν πολύ πιο ήρεμα.\nΌπως θα δείτε στο παρακάτω ρεπορτάζ, την «παρτίδα» φέτος την έσωσαν οι ηλεκτρονικές αγορές, με ένα μικρό μόνο μέρος του συνολικού τζίρου της τελευταίας εβδομάδας να προέρχεται από αγορές μέσω φυσικής παρουσίας στα μαγαζιά.\nΤα συνοικιακά μαγαζιά είναι εκείνα που δέχονται το μεγαλύτερο «χτύπημα» από τα εκβιαστικά μέτρα, καθώς δεν έχουν στην πλειοψηφία τους τη δυνατότητα για οποιαδήποτε αγορά εξ αποστάσεως.\nΤην ίδια στιγμή η αγοραστική δύναμη των ανεμβολίαστων πολιτών μειώνεται διαρκώς εξαιτίας των 2 και 3 τεστ που πληρώνουν εβδομαδιαίως.\nΤα πράγματα είναι ακόμα χειρότερα στην εστίαση.\n«Ο τζίρος μας έχει πέσει κάτω του 50% με τα νέα μέτρα. Τα πράγματα είναι πάρα πολύ δύσκολα», λένε άνθρωποι της αγοράς, έχοντας στραμμένα τα βλέμματά τους στην περίοδο των Χριστουγέννων:\nΑναρτήθηκε από zenjt στις 7:35 μ.μ.


Δολοφονία Μακρή: Τι κατέθεσε στις Aρχές ο πατέρας του | daypress.gr\nΤρίτη 16 Απριλίου 2019 08:20 Ελλάδα\nΔολοφονία Μακρή: Τι κατέθεσε στις Aρχές ο πατέρας του\nΜια εβδομάδα μετά την άγρια δολοφονία του γιου του Γιάννη Μακρή έξω από το σπίτι του στη Βούλα, κλήθηκε από τις Αρχές να καταθέσει ο πατέρας του Ελληνοαυστραλού επιχειρηματία. Ο 81χρονος Στέλιος Μακρής επεσήμανε στις Αρχές ότι ο γιος του δεν ήταν αυτός που παρουσιάζουν τα μέσα ενημέρωσης. Μάλιστα, υποστήριξε ότι ήταν ευτυχισμένος στην Ελλάδα και είχε αθωωθεί από τα μπλεξίματα που είχε στην Αυστραλία.\n«Ο Γιάννης δεν ήταν αυτός που παρουσιάζουν τα μέσα ενημέρωσης. Παλιότερα είχε κάποια προβλήματα στην Αυστραλία, αλλά αθωώθηκε. Από τότε που έκανε οικογένεια με την Βικτώρια άλλαξε και ηρέμησε. Και ήταν πολύ ευτυχισμένος. Μόνο η οικογένειά του τον ένοιαζε, η Βικτώρια και τα παιδιά του. Δεν ξέρω για ποιο λόγο μπορεί κάποιος να ήθελε να του κάνει κακό. Δεν είχε διαφορές με κάποιον, δεν φοβόταν για τη ζωή του, ήταν χαλαρός γενικά.\nΤα περιστατικά που ανέφερε\nΩστόσο, ο πατέρας του επιχειρηματία περιέγραψε δύο περιστατικά που του έκαναν εντύπωση: «Ο Γιάννης με την εταιρία του έπαιρνε μέρος σε διαγωνισμούς για κρατικές δουλειές, ασφάλεια και καθαριότητα σε νοσοκομεία. Δεν ήθελε να μπλέκεται με ιδιώτες. Θέλω να σας πω ένα περιστατικό που είχε γίνει πριν λίγους μήνες, το καλοκαίρι του 2018. Ο Γιάννης είχε πάει στη Μύκονο να συζητήσει για δουλειά. Η συζήτηση θα γινόταν με άλλη εταιρία σεκιούριτι στη Μύκονο. Ο Γιάννης τους ξεκαθάρισε ότι δεν ήθελε να ασχοληθεί με ιδιωτικές επιχειρήσεις. Για αυτό το λόγο τσακώθηκε στα λόγια με αυτούς της εταιρίας και ακύρωσαν τη συνάντηση». Μάλιστα, όπως υποστήριξε, ο γιος του έδινε χαμηλές προσφορές και «χτυπούσε» τις δουλειές, και ίσως «αυτό ενοχλούσε άλλες εταιρίες σεκιούριτι και κάποιοι ήθελαν να τον εκδικηθούν για αυτό το λόγο».\nΟ πατέρας του Γιάννη Μακρή ανέφερε και ένα ακόμη περιστατικό, χωρίς ωστόσο να γνωρίζει αν υπάρχει σύνδεση με τη δολοφονία του παιδιού του. «Πριν από 3-4 χρόνια είχαν κλέψει ένα αυτοκίνητο του Γιάννη, το οποίο τώρα οδηγεί η γυναίκα του. Ο Γιάννης είχε ψάξει να βρει το αυτοκίνητο και μίλησε με έναν Αλβανό που τον φώναζαν Τάκη, αλλά δεν ξέρω αν είναι το πραγματικό όνομα. Εκείνος του είπε ότι βρήκε το αμάξι, αλλά θα έπρεπε να δώσει 10.000 ευρώ για να του το επιστρέψουν. Τον Γιάννη τον πείραξε πολύ αυτό γιατί ήταν κοροϊδία. Δεν ήταν ότι θα έχανε 10.000 ευρώ, αλλά η διαδικασία. Τα έδωσε τα χρήματα και το πήρε πίσω το αυτοκίνητο».\nΑναφερόμενος στο παρελθόν του γιου του στην Αυστραλία, ο Στέλιος Μακρής αποκάλυψε, ότι το παιδί του τα είχε βρει με την οικογένεια και τον άνθρωπο με τον οποίο είχε τσακωθεί. «Στο παρελθόν ο Γιάννης είχε κάποιες κόντρες με άτομα που έμειναν στο παρελθόν. Για παράδειγμα είχε τσακωθεί με τον Ι. Φ, με καταγωγή από το Λίβανο. Αυτός και τα άλλα τρία αδέλφια του είχαν κατηγορήσει το Γιάννη ότι τους έφαγε λεφτά, αλλά αυτό δεν ίσχυε. Πριν κάποια χρόνια, ο Γιάννης είχε βρεθεί τυχαία με τον Ι.Φ στη Μύκονο και είχαν πιαστεί στα λόγια, αλλά τους είχαν χωρίσει κάποιοι που δούλευαν στο μαγαζί, χωρίς να υπάρξει συνέχεια. Δεν πιστεύω ότι η δολοφονία του Γιάννη έχει σχέση με την Αυστραλία γιατί έμαθα από το γιο τον μικρό, ότι ο Γιάννης είχε αποκαταστήσει τις σχέσεις του με την οικογένεια του.\nΕλλάδα Κυριακή 16 Ιουνίου 2019 15:50


15:27 5 Ιουνίου 2020 5 Ιουνίου 2020\nΞεκίνησαν οι έρευνες για την διαρροή πετρελαίου\nΗ Ανακριτική Επιτροπή της Ρωσίας άρχισε να διερευνά τους λόγους για τους οποίους χρειάστηκαν δύο ημέρες για να ενημερωθεί το υπουργείο Εκτάκτων Αναγκών, για την διαρροή 20.000 τόνων ακατέργαστου πετρελαίου στον ποταμό Αμπάρναγια.\nΗ διαρροή οφείλεται σε ρήγμα που υπέστη στις 29 Μαΐου ο πυθμένας δεξαμενής της ενεργειακής εταιρείας της πόλης Νορίλσκ, που διαχειρίζεται τον θερμοηλεκτρικό Σταθμό- 3 που βρίσκεται στην τοποθεσία Κεϊρκάν, δυτικά του Νορίλσκ. Η ενεργειακή εταιρεία του Νορίλσκ ανήκει στον όμιλο Nornikel.\nΣύμφωνα με τον κυβερνήτη της περιοχής του Κρανογιάρσκ Αλεξάντρ Ους, το υπουργείο Εκτάκτων Αναγκών, ασχολήθηκε με το συμβάν δύο ημέρες αφότου εμφανίσθηκαν οι πρώτες ειδήσεις στα μέσα κοινωνικής δικτύωσης.\nΗ ενεργειακή εταιρεία, ενημέρωσε αμέσως, όχι για την διαρροή αλλά για την ανάφλεξη ενός οχήματος στον χώρο του θερμοηλεκτρικού σταθμού παραγωγής ηλεκτρικής ενέργειας, δήλωσε ο Ους, ενώ οι πληροφορίες για την ρήξη στην δεξαμενή έγιναν γνωστές την επόμενη ημέρα 30 Μαΐου.\nΔιαρροή καυσίμωνπεριβαλλοντική καταστροφήποταμόςΡωσία


Με τεράστια ψυχικά αποθέματα και ένα εκπληκτικό β’ ημίχρονο ο Παναιγιναϊκός των 6 μόλις παικτών πήρε πολύ σπουδαία νίκη στο τέλος με 74-72 κόντρα στην U22 του Φάρου Κερατσινίου για την 14η αγωνιστική της Δ’ ΕΣΚΑΝΑ αντρών. Το συγκρότημα της Αίγινας κατάφερε να πάρει το ροζ φύλλο αγώνα, σε ένα ματς το οποίο έδειχνε στα πρώτα 20 λεπτά πως θα ήταν χαμένο. Η νεανική ομάδα του Φάρου Κερατσινίου μπήκε εξαιρετικά στο παρκέ του κλειστού του Περάματος και προηγήθηκε στο 15’ με 28 πόντους διαφορά, με το ηλεκτρονικό ταμπλό του γηπέδου να γράφει το εντυπωσιακό 50-22. Στο τελευταίο πεντάλεπτο του α’ ημιχρόνου ο Παναιγιναϊκός βρήκε τα ψυχικά αποθέματα και με ένα σερί 14-3, μείωσε στο ημίχρονο σε 36-53, με τον Φάρο πάντως να κρατάει την διαφορά σε υψηλά επίπεδα. Η γ’ περίοδος ξεκίνησε με την ομάδα του νησιού στο -17, και με τους καλαθοσφαιριστές του coach Γκίκα να δείχνουν αποφασισμένοι να αντιστρέψουν την μέχρι εκείνη την στιγμή εις βάρος τους κατάσταση. Με σκληρή άμυνα και απόλυτο έλεγχο στα ριμπάουντ, ο ελλιπής Παναιγιναϊκός των μόλις 6 παικτών, εγκλώβισε τα επιθετικά ατού των φιλοξενούμενων, και με ασύλληπτα ποσοστά ευστοχίας κατάφερε να επιστρέψει για τα καλά στο ματς.\nΜε σκορ δεκαλέπτου 22-7 ο Παναιγιναϊκός έφερε στο 30’ την διαφορά στο καλάθι (58-60), με την αναμέτρηση να παίρνει τον χαρακτήρα ντέρμπι, κάτι που στο 15ο λεπτό έμοιαζε αδιανόητο. Και φτάνουμε στο 4ο δεκάλεπτο εκεί όπου οι καλαθοσφαιριστές της νησιωτικής ομάδας άφησαν στην άκρη την κόπωση και με απόλυτη συνοχή στις απαιτήσεις του αγώνα, κατάφεραν να κάνουν την επική ανατροπή και να πανηγυρίσουν στο τέλος ίσως την πιο σημαντική φετινή τους νίκη, βάση φυσικά της εικόνας των δυο ομάδων στα δυο πρώτα δεκάλεπτα. Αξίζει να αναφερθούν τα τελευταία συγκλονιστικά λεπτά της αναμέτρησης που βρήκαν τελικά μεγάλο νικητή τον Παναιγιναϊκό. Στο 35ο λεπτό και ενώ ο Φάρος προηγείται με 63-60 ο Σπύρος Κάτσας με εύστοχο τρίποντο ισοφαρίζει σε 63-63, με την ομάδα του Κερατσινίου στην συνέχεια να φτάνει με ένα σερί 5-0 στο 68-63, και να δείχνει ότι ελέγχει την κατάσταση. Ένα μεγάλο τρίποντο του Βαγγέλη Πολυτάρχου και ένα καλάθι μετά από επιθετικό ριμπάουντ του Δημήτρη Καρανδρέα ο Παναιγιναϊκός επέστρεψε, για να έρθει πάλι στην ισοπαλία το ματς (68-68), 2 λεπτά πριν το τέλος. Οι κυανέρυθροι του Φάρου ξαναπήραν το προβάδισμα με 70-68, με τον Μαθιουδάκη μετά από ασίστ του Καρανδρέα να ισοφαρίζει εκ νέου (70-70).\nΣτην αμέσως επόμενη φάση ο Καρανδρέας με εξαιρετική άμυνα κάνει κλέψιμο και πασάρει στον Πολυτάρχου ο οποίος αστοχεί σε σουτ 2 πόντων, με τον πρώτο να παίρνει το επιθετικό ριμπάουντ και το φάουλ. Ευστοχεί στη μια από τις δυο βολές και κάνει το σκορ 71-70 για την ομάδα του. Η επίθεση στα χέρια των φιλοξενούμενων οι οποίοι πέφτουν στην παγίδα των Κάτσα και Καρανδρέα, με τον πρώτο να αστοχεί σε σουτ, αλλά τον 35χρονο σέντερ να παίρνει ακόμα ένα ριμπάουντ (το πιο σημαντικό) και να δίνει αέρα τριών πόντων για τους νησιώτες (73-70).\nΟι φιλοξενούμενοι μειώνουν σε 73-72, 26 δευτερόλεπτα πριν τα 40, με τους παίκτες του Γκίκα να κάνουν στην συνέχεια λάθος στα 12 δεύτερα, αλλά να μη το πληρώνουν αφού οι παίκτες του Φάρου αστόχησαν στην επίθεση, με τον Καρανδρέα να παίρνει το αμυντικό ριμπάουντ και να δίνει την ευκαιρία ουσιαστικά σε ‘νεκρό’ χρόνο στον Πολυτάρχου με 1/2 βολές να ολοκληρώνει την επική ανατροπή. Σημαντική λοιπόν νίκη για τον Παναιγιναϊκό ο οποίος πέραν από την άκρως ανταγωνιστική ομάδα του Φάρου, είχε να αντιμετωπίσει και την μεγάλη διαφορά που είχαν πάρει οι φιλοξενούμενοι στο α’ ημίχρονο αλλά και τις πολλές και σημαντικές απουσίες, καθώς η ομάδας της Αίγινας παρατάχθηκε στον αγώνα με μόλις 6 παίκτες. Μάλιστα, οι νησιώτες κάλυψαν και την διαφορά του 1 πόντου που είχαν ηττηθεί στον α’ γύρο (70-71 την 5η αγωνιστική). Και αυτό σε περίπτωση ισοβαθμίας με τον Φάρο. Όπως είναι λογικό δεν υπάρχουν μη διακριθέντες για την νησιωτική ομάδα, με τους 6 καλαθοσφαιριστές του Παναιγιναϊκού να καταθέτουν στο παρκέ του Περάματος τεράστια ψυχικά αποθέματα. Ένα από τα καλύτερα και σίγουρα πιο ουσιαστικά παιχνίδια του με την κυανοκίτρινη φανέλα πραγματοποίησε ο Σπύρος Κάτσας, ο οποίος σημείωσε 15 πόντους, όλους με τρίποντα.\nΕξαιρετικοί για ακόμα ένα παιχνίδι Πολυτάρχου και Καλογερόγιαννης με 13 και 10 πόντους ο καθένας, με τον Δημήτρη Καρανδρέα πέραν από τους 10 πόντους και τα 18 συνολικά ριμπάουντ, να παίρνει στις πλάτες του την ομάδα στα τελευταία κρίσιμα λεπτά. Πολύ καλός και ο μικρότερος ηλικιακά Μαχμούτ Ζάκι ο οποίους σημείωσε 8 πόντους, με τον Κώστα Μαθιουδάκη να είναι ο πρώτος σκόρερ του Παναιγιναϊκού με 18 πόντους, πατώντας παρκέ μετά από κάτι παραπάνω από 3,5 μήνες απουσίας. Ο 32χρονος πάουερ φόργουορντ είχε τραυματιστεί στο γόνατο στο παιχνίδι της 8ης αγωνιστικής με τον Αετό Καλλιθέας στις 3 Δεκεμβρίου, και έκτοτε ήταν εκτός σχεδίων του coach Γκίκα. Αυτή ήταν η 5η νίκη του Παναιγιναϊκού στο πρωτάθλημα (9 ήττες) που τον φέρνει στην 7η θέση με 19 βαθμούς. Την επόμενη αγωνιστική αντιμετωπίζει τον Ο.Κ. Ελευσίνας εκτός έδρας.\nΤα δεκάλεπτα 19-34, 17-19, 22-7, 16-12.\nΠαναιγιναϊκός (Γκίκας): Καρανδρέας 10 (18ρ), Σπύρος Κάτσας 15 (5), Ζάκι 8, Μαθιουδάκης 18 (2), Πολυτάρχου 13, Καλογερόγιαννης 10 (3).\nΣτα άλλα αποτελέσματα της 14ης αγωνιστικής: ΟΚ Ελευσίνας-Βουλιαγμένη 59-60, Βάρη-Τελαμώνας 77-65, Προφήτης Ηλίας-Μέγαρα 97-80 και Αετός Καλλιθέας-Απρόβλεπτοι 69-35.


Άλλο Παρίσι, άλλο Καμπούλ - Δρόμος της Αριστεράς\nΑρχική διεθνή Άλλο Παρίσι, άλλο Καμπούλ\nΤη Δευτέρα τζιχαντιστές επιτέθηκαν στο Πανεπιστήμιο της Καμπούλ, όπου σπουδάζουν 25.000 νέοι. Ήταν η πρώτη ισλαμιστική επίθεση σε δημόσιο ανώτατο εκπαιδευτικό ίδρυμα. Τουλάχιστον 22 φοιτητές και φοιτήτριες δολοφονήθηκαν εν ψυχρώ. «Ακόμη δεν πιστεύω ότι τρομοκράτες επιτέθηκαν στο πανεπιστήμιό μας και δολοφόνησαν άνανδρα τους συμφοιτητές μου. Αλλά το έκαναν. Ήταν ένας τρομακτικός εφιάλτης, να βλέπω τις φίλες και τους φίλους μου να σφαδάζουν στο έδαφος» έλεγε την επομένη της επίθεσης ο Ιμπραχίμ Ερσάντι, που φωτογραφήθηκε σε αίθουσα γαζωμένη από σφαίρες. Την πατρότητα της επίθεσης διεκδίκησαν τόσο το Ισλαμικό Κράτος όσο και οι Ταλιμπάν. Η φρίκη δεν προκάλεσε βέβαια ούτε κλάσμα της αγανάκτησης που ξεσήκωσαν οι πρόσφατες τζιχαντιστικές επιθέσεις στην Ευρώπη. Τα θύματα ήταν τριτοκοσμικοί, και επιπλέον μουσουλμάνοι…


Έρωτας και απώλεια : μια ψυχαναλυτική προσέγγιση - ppt κατέβασμα\nΈρωτας και απώλεια : μια ψυχαναλυτική προσέγγιση\nΔημοσίευσεKaia Nasso Τροποποιήθηκε πριν 5 χρόνια\nΠαρουσίαση με θέμα: "Έρωτας και απώλεια : μια ψυχαναλυτική προσέγγιση"— Μεταγράφημα παρουσίασης:\n1 Έρωτας και απώλεια : μια ψυχαναλυτική προσέγγιση\nAντρέας Ονουφρίου, Πανεπιστήμιο Κύπρου\n2 Αγάπη και ‘Ερωτας μια αναδρομή\nΑγάπη νοσταλγία προς τη μητέρα Ο άλλος και η επιθυμία Παιδική ηλικία – Μητέρα-βρέφος- πατέρας Μια αναφορά στον ρομαντικό έρωτα- γυναίκα Παναγία-Πορνη Οι άντρες ερωτεύονται αντικείμενα (απόλαυση) οι γυναίκες θέλουν να αγαπιουνται Ο φόβος προς τη γυναίκα. Η επιστροφή στη μητρική κοιλιά.\n3 «Σαν άνεμος μου τίναξε ο έρωτας τη σκέψη\nπου στο βουνό με δύναμη βαλανιδιές λυγάει ο έρωτας που παραλύει το σώμα με ταράζει κι είναι ερπετό γλυκόπικρο, ανίκητο όμως μέλι ή μέλισσα καμιά δεν βρίσκεται για μένα». Σαπφώ\n4 « Υποφέρω, εμπιστεύομαι πάντα το λάθος άτομο, δεν κατορθώνω να ερωτευτώ, έχω τον ίδιο εφιάλτη…αρα υπάρχω» Ο ψυχαναγκασμός της επανάληψης. Η παλινδρόμηση, οι καρμικοί κύκλοι, η κακιά μοίρα, επιβεβαίωση τελικά της ταυτότητας μας και της ύπαρξης μας. Το ίδιο φάντασμα πάντα, στο οποίο μένουμε πιστοί, για αντάλλαγμα παίρνουμε τη ψευδαίσθηση της πληρότητας.\n5 Η απώλεια σηματοδοτεί το θάνατο του «άλλου»- κάτι που δύσκολα αφήνουμε να συμβεί (του εσωτερικευμένου γονέα, ενός αγαπημένου) αν το κάνουμε, αν την/τον αφήσουμε να φύγει νομίζουμε πως τον/την προδώσουμε. Αν γίνει αυτό τότε ο καθένας μας έρχεται αντιμέτωπος με την «σκία» του, με τα σκοτεινά κομμάτια του τα οποία πρέπει να ακούσει.\n6 Δεν είναι πιο εύκολο να ερωτευτεί; Να προσπαθήσουμε να ξεπεράσουμε αυτό που δεν καταλαβαίνουμε με το φλέρτ, με την ερωτική φαντασία. Η άμυνα απέναντι σ αυτό που φοβάμαι μεταβιβάζεται ως έρωτας σ αυτόν που μας ακούει, που είναι πρόθυμος να μοιραστεί μαζί μας κάποια κομμάτια του. Περίπτωση της Anna O και του γιατρού Breuer\n7 Με τον έρωτα αναζητούμε την εικόνα ενός ενωμένου εαυτού\nΜε τον έρωτα αναζητούμε την εικόνα ενός ενωμένου εαυτού. Η libido (λίμπιτο, γενετήσια ορμή) σύμφωνα με τον Jung δεν μπορεί να κατευναστεί με καμιά θρησκεία ή κανένα κόμμα απαιτεί τη συνεύρεση, την ανθρώπινη σχέση. Μέσα από τον έρωτα περνάμε στην εξατομίκευση\n8 Όμως αυτό είναι οδυνηρό: έχουμε αποδώσει στον άλλο, στην εξουσία του να εμφανίζεται και να εξαφανίζεται το νόημα της ύπαρξης μας – ο άλλος εξουσιαστής του πεπρωμένου μας, πότε θα έρθει; Θα αργήσει; Θα ξανάρθει; Η αγάπη σύμφωνα με το Jung φέρνει το ασυνείδητο στο φως ( ο άλλος αποφασίζει αν θα λείψει και πότε θα λείψει και αυτό ξυπνά την έλλειψη μέσα μας (ασυνείδητος φόβο προς την εξουσία του άλλου .\n9 «Θα σε φάω» Εξάρτηση από αυτό που αγαπάμε, παιδί προς τη μητέρα, ληστρική σχέση, θα ικανοποιήσεις τις ανάγκες μου, ο άλλος υπάρχει μόνο και μόνο για να ικανοποιεί τις ανάγκες μας (στοματικός τρόπος, σαν να θέλουμε να κλέψουμε κάτι – ο άλλος θύμα μας, άσκηση εξουσίας). Ποια είδη αγάπης υπάρχουν: Επιλογή αντικειμένου: επιλέγω καποιον/αν σαν τη μητέρα μου (τροφός)\n10 Επιλέγω κάποιον/αν μέσω του οποίου αγαπώ αυτό που θα ήθελα να είμαι\nΕπιλέγω κάποιον/αν μέσω του οποίου αγαπώ αυτό που θα ήθελα να είμαι. Επιλέγω κάποιον ναρκισιστικά (να καθρεφτίζει τον εαυτό μου, να μου δείχνει πόσο με θέλει, όμορφες γυναίκες, θέλω κάποιον να επιβεβαιώσει την αξία μου). Όποιαδήποτε όμως άσκηση εξουσίας πάνω στον άλλο μπορεί να είναι κατάχρηση.\n11 Ο Adorno υποστηρίζει πως μόνο όταν αποδεχτούμε την απόσταση από αυτόν που έχουμε κοντά μας θα μετριάσουμε την αποξένωση (η άρνηση της αποξένωσης και η απαίτηση για ολοκληρωτική κάθε φορά προσέγγιση αδικεί τον άλλο και του αρνείται τη δυνατότητα υπόστασης του, τον κάνει ιδιοκτησία).\n12 Αυτό συμβαίνει όταν βλέπουμε τον άλλον ως όργανο, η προσπάθεια μας να παγιδέψουμε την επιθυμία του άλλου (τι σκέφτεσαι, τι θέλεις, θέλεις κάτι άλλο εκτός από μένα) (Baudrillard). Έτσι το σεξ αποτελεί την κατεξοχήν τελετουργική πράξη υποταγής. Όταν λέμε «με θέλεις», «με αγαπάς» ζητούμε να διεισδύσουμε στο κέντρο των επιθυμιών του άλλου.\n13 Μια άλλη προσέγγιση θα ήταν να αναγνωρίσουμε την ελευθερία του άλλου να μην μας αγαπά, διακινδυνεύω να χάσω. Το σίγουρο είναι πως με τον έρωτα χάνουμε τις βεβαιότητες μας (ο έρωτας επιφέρει μια αλλοίωση στη σχέση μας με την πραγματικότητα). Όταν η βεβαιότητα μας καταρρεύσει η θεοποίηση του άλλου γίνεται το νέο μας πιστεύω.\n14 Ο Carotenuto λέει πως ο άλλος μας εκτρέπει από την αλήθεια μας, αφού και η αλήθεια είναι αποπλανητική, βρίσκεται παντα αλλού.\n15 Oι άντρες ερωτεύονται αντικείμενα, σκοπός η κατάκτηση\nΜια φίλη μου που ο πατέρας της είναι πολύ καθώς πρέπει αγόρασε μια φανέλλα που γράφει με διαμαντάκια BOYS\n16 Τι συμβαίνει όμως στις σχέσεις μεταξύ γυναικών: μάνα κόρη\nΤι συμβαίνει όμως στις σχέσεις μεταξύ γυναικών: μάνα κόρη. Αυτό είναι κάτι που ο άντρας δεν μπορεί να καταλάβει. Ένα ερωτικό μητρικό που δεν λειτουργεί σύμφωνα με τη φαλλική τάξη. Με τι το κάνουν οι γυναίκες (δεν υπάρχει γυναικεία ομοφυλοφιλία). Το ίδιο πάνω στο ίδιο (τι κάνουν δυο άντρες αν δεν υπάρχει σοδομία;) Το ίδιο πάνω στο ίδιο, εδώ βρίσκεται το πιο ριζικό, μη παραστάσιμο, τρομακτικό.\n17 Τι θέλει τελικά η γυναίκα;\nΕίτε είναι παγερή, καταστροφική, κρύα, χωρίς πέος, ευνουχισμένη, είναι αυτή που ο ανδρας δυσκολεύεται να καταλάβει – αυτή που θέλει να γνωρίσει γιατί έχει τις «θηλύκές μακαριότητες». Ο άντρας είναι μια γυναίκα σαν τις άλλες, ο παρανοϊκός άντρας που δεν θα γίνει δέκτης της συνουσίας όπως η γυναίκα και να γεννήσει.\n18 Μήπως οι άντρες φθονούν τις γυναίκες;\nΑυτό που τους διακατέχει είναι ίσως η επιστροφή στη μητρική κοιλιά. Αν όμως ξεπεραστεί αυτός ο φθόνος και ο φόβος τότε ίσως η καλή παθητικότητα μπορεί να γίνει θανάσιμη. Μήπως το υποκείμενο ακρωτηριαστεί χωρίς το φόβο του ευνουχισμού.\n19 Η κοινότητα των ανδρών παρεμβαίνει για να διατηρεί τη φαλλική τάξη τόσο από τους άντρες όσο και από τις γυναίκες. Η υποτίμηση της γυναίκειας απόλαυσης παραμένει. Η κοινωνία απαιτεί ωραίους λόγους, ωραίες μηχανές, ωραία παιδία, γυναίκες μητέρες που δεν προκαλούν φόβο επειδή νομίζουμε πως μπορούμε να τις γεμίσουμε με ένα φιλί, με ένα κόσμημα, με μια σταλιά εξουσία.\n20 Στο θέμα της αγάπης θα ήταν καλύτερα να μην θέτουμε το ερώτημα «ποιος/α είσαι και τι θέλεις» αλλά να αφήσουμε τον άλλο να ζήσει, αφήνουμε το ερώτημα ανοιχτό γιατί η ζωή υπερβαίνει οποιαδήποτε περιγραφή προσπαθούμε να κάνουμε. Η επιστροφή στο πραγματικό.\nΚατέβασμα ppt "Έρωτας και απώλεια : μια ψυχαναλυτική προσέγγιση"


Το 2015 ήταν μια καλή χρονιά για την αεροπορία. Καταγράφηκε η πιο ασφαλής χρονιά στην αεροπορία (16 ατυχήματα με θύματα), όλο και περισσότερες αεροπορικές εταιρείες έκαναν κέρδη (το TAROM εξακολουθεί να πέφτει), οι κατασκευαστές αεροσκαφών παρουσίασαν νέα μοντέλα και απολάμβαναν παραδόσεις ρεκόρ.\nΤο 2015, η Boeing παρέδωσε 762 αεροσκάφη και έλαβε παραγγελίες για 768, τα καλύτερα στην ιστορία της εταιρείας. Οι καθαρές παραγγελίες που ελήφθησαν το 2015 αποτιμήθηκαν στα 112.4 δισεκατομμύρια δολάρια (τιμή καταλόγου). Στο τέλος του 2015, η Boeing είχε συνολικές παραγγελίες για 5795 αεροσκάφη, διασφαλίζοντας σταθερή ροή παραδόσεων τα επόμενα χρόνια.\nΣτατιστικά στοιχεία της Boeing στα τέλη του 2015\nΤύπος αεροπλάνου Ακαθάριστες παραγγελίες Καθαρές παραγγελίες διανομή Υπόλοιπες παραγγελίες\nΣύνολο 878 768 762 5795\nΌμως το 2015 δεν αφορούσε μόνο τις παραδόσεις και τις καταχωρημένες παραγγελίες. Η Boeing επεσήμανε επίσης ορισμένα σημαντικά ορόσημα για την εταιρεία:\n- 5 αεροπορικές εταιρείες κατέλαβαν το πρώτο Boeing 787 Dreamliner: Oman Air, Τρέχω, Αμερικάνικες αερογραμμές, KLM Royal Dutch Airlines και Vietnam Airlines;\n- Παραδόθηκε το 100ο αεροσκάφος Boeing 747-8i.\n- Εισήχθη το πρώτο Boeing 737 MAX;\n- Η FedEx έκανε τη μεγαλύτερη παραγγελία για Boeing 767.\n- Η Boeing ανακοίνωσε βελτιώσεις στο νέο αεροσκάφος Boeing 777-300ER, οι οποίες θα μειώσουν την κατανάλωση καυσίμου κατά 2%.\nΗ επιβατική κίνηση αυξάνεται και οι αεροπορικές εταιρείες αυξάνονται. Αναμένουμε το 2016 να είναι μια πολύ καλή χρονιά για την εμπορική αεροπορία.\nΗ Air China ολοκλήρωσε την παραγγελία για 6 αεροσκάφη Boeing 777-300ER


Αυτοί είναι οι 25 “χειρότεροι” κωδικοί πρόσβασης! - YourForum\nΑυτοί είναι οι 25 “χειρότεροι” κωδικοί πρόσβασης!\n24 Nov 2011, 11:54 AM\nΕταιρία ανάπτυξης λογισμικού ανακοίνωσε τους 25 πιο συνηθισμένους κωδικούς ασφαλείας που χρησιμοποιούν οι χρήστες του διαδικτύου.\nΗ εταιρεία λογισμικών SplashData δημοσίευσε μία λίστα με τους χειρότερους κωδικούς πρόσβασης που χρησιμοποιούν οι χρήστες του διαδικτύου για να προστατέψουν τους διάφορους λογαριασμούς τους.\nΣύμφωνα με ανακοίνωση του Facebook, 600.000 από τις δισεκατομμύρια συνδέσεις που αποτελούν προσπάθειες από χάκερ για νανα αποκτήσουν πρόσβαση σε διάφορους λογαριασμούς χρηστών.\nΟι προσπάθειες των χάκερ τις περισσότερες φορές στέφονται με επιτυχία αφού οι κωδικοί που χρησιμοποιούν οι χρήστες είναι εύκολο να ανιχνευτούν ενώ το γεγονός οτι χρησιμοποιούν τον ίδιο κωδικό σε πολλά site κάνει ακόμα πιο εύκολη την ζωή των χάκερ.\nΠαρακάτω μπορείτε να δείτε τη λίστα με τους 25 “χειρότερους” κωδικούς πρόσβασης που κυκλοφόρησε η εταιρία σύμφωνα με έρευνα που έγινε σε εκατομμύρια κωδικούς που ανάρτησαν hackers στο Internet κατά τη διάρκεια της χρονιάς.\nΤέλος, η εταιρία συμβουλεύει του χρήστες αν έχουν κάποιον από τους παρακάτω να τον αλλάξουν και γενικότερα να βάζουν πιο πολύπλοκους κωδικούς που περιέχουν αριθμούς, χαρακτήρες, και διάφορα στοιχεία.\nΗ λίστα με τους κωδικούς είναι η εξής:\npassword monkey baseball ashley 654321\n123456 1234567 111111 bailey superman\n12345678 letmein iloveyou passw0rd qazwsx\nqwerty trustno1 master shadow michael\nabc123 dragon sunshine 123123 football\n24 Nov 2011, 12:24 PM\nμαλιστα... απο ολους αυτους ενας πλησιαζει στο δικο μας συστημα απλα του λειπει ενας χαρακτηρας...


Candeo Hotels Fukuoka Tenjin από 44€. Ξενοδοχεία σε Φουκουόκα - KAYAK\n5-14-5 Watanabedo-ri Chuo, Φουκουόκα 810-0004, Ιαπωνία\nΚαταχωρήστε τις επιθυμητές ημ/νίες στη φόρμα αναζήτησης από πάνω για να δείτε τιμές για το ξενοδοχείο Candeo Hotels Fukuoka Tenjin\nΣχετικά με την τοποθεσία Candeo Hotels Fukuoka Tenjin\nΑυτό το κατάλυμα (Candeo Hotels Fukuoka Tenjin, Chuo-ku, Φουκουόκα) απέχει 10 λεπτά με τα πόδια από: Πάρκο Chuo και Γκαλερί Τέχνης Artium. Στις σημαντικές παροχές περιλαμβάνονται μια περιοχή υπολογιστών, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Στους χώρους μας θα βρείτε στάθμευση χωρίς παρκαδόρο (με χρέωση).\nΦωτογραφίες από το Candeo Hotels Fukuoka Tenjin\nΔιαθέσιμα δωμάτια στο Candeo Hotels Fukuoka Tenjin\nΠαροχές στο Candeo Hotels Fukuoka Tenjin\nΚριτικές για το Candeo Hotels Fukuoka Tenjin\nΠολύ καλόΒάσει 1713 κριτικών από επαληθευμένους επισκέπτες\nTenjin Underground City343 μ\nFukuoka Prefectural Museum of Art1.3 χλμ\nOhori Park2.5 χλμ\nCandeo Hotels Fukuoka Tenjin: Συχνές ερωτήσεις\nΠού βρίσκεται το Candeo Hotels Fukuoka Tenjin;\nΤο Candeo Hotels Fukuoka Tenjin βρίσκεται στη διεύθυνση 5-14-5 Watanabedo-ri Chuo, περιοχή Chūō-ku, 2 χλμ. από το κέντρο της πόλης Φουκουόκα. Το κοντινότερο αξιοθέατο στο Candeo Hotels Fukuoka Tenjin είναι: Tenjin Underground City.\nΠότε είναι το check-in και το check-out στο Candeo Hotels Fukuoka Tenjin;\nΣτο Candeo Hotels Fukuoka Tenjin, το check-in γίνεται στις 15:00 και το check-out στις 11:00.\nΠροσφέρει το Candeo Hotels Fukuoka Tenjin δωρεάν Wi-Fi;\nΝαι, το Candeo Hotels Fukuoka Tenjin προσφέρει δωρεάν Wi-Fi.\nΠροσφέρει το Candeo Hotels Fukuoka Tenjin δωρεάν πάρκινγκ;\nΌχι, το Candeo Hotels Fukuoka Tenjin δεν προσφέρει δωρεάν πάρκινγκ.\nΠροσφέρει το Candeo Hotels Fukuoka Tenjin δωρεάν μεταφορά αεροδρομίου;\nΌχι, το Candeo Hotels Fukuoka Tenjin δεν προσφέρει δωρεάν μεταφορά αεροδρομίου.\nΠόσο απέχει το Candeo Hotels Fukuoka Tenjin από το αεροδρόμιο;\nΤο Candeo Hotels Fukuoka Tenjin απέχει 4,1 χλμ. από το Φουκουόκα. Το Candeo Hotels Fukuoka Tenjin απέχει 49,4 χλμ. από το Saga.\nΜπορώ να φέρω το κατοικίδιό μου στο Candeo Hotels Fukuoka Tenjin;\nΌχι, δεν επιτρέπονται κατοικίδια στο Candeo Hotels Fukuoka Tenjin.\nΈχει πισίνα το Candeo Hotels Fukuoka Tenjin;\nΌχι, το Candeo Hotels Fukuoka Tenjin δεν έχει πισίνα.\n8% φθηνότεροCoins Hostel Tenjin8.2 Εξαιρετικό (442 κριτικές)0,04 χλμWi-Fi, Wi-Fi σε όλους τους χώρους, Τηλεόραση+40€\n54% φθηνότεροTenjin apartment 2016.8 Καλό (34 κριτικές)0,05 χλμΚουζίνα, ταράτσα/βεράντα, Μπαλκόνι+20€\nTenjin apartment 2026.6 Καλό (36 κριτικές)0,05 χλμ+67€\nApartment Hotel Tenjin Tumugu9 Εξαιρετικό (133 κριτικές)0,08 χλμWi-Fi, Τσαγιέρα/καφετιέρα, Δωρεάν πάρκινγκ+89€\n58% φθηνότεροHotel Virage6.3 Καλό (6 κριτικές)0,1 χλμWi-Fi+19€\n50% φθηνότεροZonk Hotel Tenjin Watanabedori7.7 Καλό (151 κριτικές)0,14 χλμΜόνο για ενήλικες, Δωρεάν Wi-Fi, Τηλεόραση επίπεδης οθόνης+22€\n24% φθηνότεροHotel Casvi Tenjin7.8 Καλό (240 κριτικές)0,12 χλμΜόνο για ενήλικες, Δωρεάν Wi-Fi, Wi-Fi σε όλους τους χώρους+33€\n4% φθηνότεροPrivate House Modern&Classic8.7 Εξαιρετικό (11 κριτικές)0,11 χλμ+42€\nGrand Base Fukuoka Tenjin8.6 Εξαιρετικό (30 κριτικές)0,09 χλμWi-Fi, Τηλεόραση επίπεδης οθόνης, Τηλεόραση+65€\nΑναζητήστε εκπτώσεις για το Candeo Hotels Fukuoka Tenjin στη Φουκουόκα με την KAYAK. Αναζητήστε τη φθηνότερη προσφορά ξενοδοχείου για το Candeo Hotels Fukuoka Tenjin στη Φουκουόκα. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Candeo Hotels Fukuoka Tenjin με την προσφορά που σας ταιριάζει καλύτερα. από 44€/βράδυ (οι πιο πρόσφατες τιμές για το ξενοδοχείο).


Τεράστια εμφάνιση Ολυμπιακού στη Μόσχα: Νίκησε 79-84 την ΤΣΣΚΑ! (FULL MATCH HIGHLIGHTS) - εναντιοVS\nΤεράστια εμφάνιση Ολυμπιακού στη Μόσχα: Νίκησε 79-84 την ΤΣΣΚΑ! (FULL MATCH HIGHLIGHTS)\nEnantion Send an email 30/10/2019\nΤεράστια νίκη για τον Ολυμπιακό στη Μόσχα επί της ΤΣΣΚΑ με 84-79, μετά από συγκλονιστική εμφάνιση!\nΤο υψηλό κίνητρο για νίκη μέσα στην έδρα της πρωταθλήτριας Ευρώπης και ο πληγωμένος εγωισμός των παικτών του ήταν η ώθηση που αναμόρφωσε τους «ερυθρόλευκους». Η δεύτερη νίκη του Ολυμπιακού σε 5 αγωνιστικές στη Euroleague ήρθε χάρη στην ενέργεια του Μπράντον Πολ (20π., 6ρ.) που πρόσφερε φάσεις high light, την ψυχή του Γιώργου Πρίντεζη (11π., 5ρ.), τις λύσεις από Πάντερ (16π.), Κουζμίνσκας, Ρούμπιτ και τον ουσιαστικό Τσέρι.\nΟ Ολυμπιακός έπαιξε ομαδικά, μάζεψε τα ριμπάουντ (8 ο Μιλουτίνοβ), έκλεψε μπάλες και πέτυχε μεγάλα σουτ όταν οι παίκτες του Δημήτρη Ιτούδη απειλούσαν για ανατροπή. Η ομάδα του Πειραιά είχε ισορροπία σε άμυνα και επίθεση, το ήθελε περισσότερο και το πέτυχε, δείχνοντας σοβαρότητα μέχρι το τελευταίο λεπτό. Και η πρώτη ήττα της ΤΣΣΚΑ στη Euroleague φέτος είναι γεγονός! Ο Μάικ Τζέιμς πέτυχε 21 πόντους και μοίρασε και 6 ασίστ, ο Κάιλ Χάινς πρόσθεσε 19 πόντους και 17 ο Νταρούν Χίλιαρντ για τη ρωσική «αρκούδα».\nΟ Κώστας Παπανικολάου τραυματίστηκε στο γόνατο λίγο πριν το τέλος της 1ης περιόδου και δεν αγωνίστηκε έκτοτε, αλλά σύμφωνα με τις πρώτες εκτιμήσεις του ιατρικού τιμ δεν εμπνέει ανησυχία η κατάστασή του. Χωρίς τον Ντάνιελ Χάκετ αγωνίστηκε η ΤΣΣΚΑ από τις αρχές της 2ης περιόδου, καθώς αποχώρησε στα αποδυτήρια με μυικό σπασμό στη μέση.\nΟ Ολυμπιακός υποδέχεται την Μακάμπι Τελ Αβίβ του Γιάννη Σφαιρόπουλου στο ΣΕΦ την Παρασκευή (1/11, 21:30) στο πλαίσιο της 6ης αγωνιστικής, αναμέτρηση στην οποία αναμένεται να μπουν και οι νεοαποκτηθέντες Ουίλ Ριντ και Τέιλορ Ρότσεστι.\nΤα δεκάλεπτα: 24-18, 39-43, 60-64, 79-84\nΤΣΣΚΑ ΜΟΣΧΑΣ (Ιτούδης): Μπολομπόι 2, Τζέιμς 22 (3/8 δίποντα, 2/6 τρίποντα, 10/11 βολές, 5 ριμπάουντ, 6 ασίστ, 2 κλεψίματα, 4 λάθη), Ούχοφ, Αντόνοφ, Στρέλνιεκς, Βόιτμαν 2, Βορόντσεβιτς 5 (1 τρίποντο, 7 ριμπάουντ, 2 ασίστ), Χάκετ 2, Χίλιαρντ 17 (2), Κουρμάνοφ 7 (1 τρίποντο, 3 ριμπάουντ, 3 ασίστ), Χάινς 19 (9/13 δίποντα, 1/3 βολές, 3 ριμπάουντ, 2 ασίστ), Μπέικερ 3 (1)\nΟΛΥΜΠΙΑΚΟΣ (Κεμζούρα): Πάντερ 16 (5/9 δίποντα, 1/2 τρίποντα, 3/6 βολές, 4 ριμπάουντ, 1 ασίστ, 1 κλέψιμο), Πολ 20 (3/5 δίποντα, 2/5 τρίποντα, 8/9 βολές, 6 ριμπάουντ, 3 ασίστ), Κόνιαρης, Σπανούλης 8 (2/6 τρίποντα, 2/3 βολές), Τσέρι 9 (2/3 δίποντα, 1/4 τρίποντα, 2/4 βολές), Μιλουτίνοβ 2 (8 ριμπάουντ), Βεζένκοβ 2, Πρίντεζης 11 (5/10 δίποντα, 5 ριμπάουντ), Παπανικολάου, Κουζμίνσκας 8 (1), Ρούμπιτ 8 (4/7 δίποντα, 7 ριμπάουντ)\nΤα ομαδικά στατιστικά της ΤΣΣΚΑ Μόσχας: 22/36 δίποντα, 7/26 τρίποντα, 14/17 βολές, 30 ριμπάουντ (25 αμυντικά – 5 επιθετικά), 18 ασίστ, 4 κλεψίματα, 1 μπλοκ, 10 λάθη\nΤα ομαδικά στατιστικά του Ολυμπιακού: 23/46 δίποντα, 7/23 τρίποντα, 17/25 βολές, 38 ριμπάουντ (25 αμυντικά – 13 επιθετικά), 10 ασίστ, 5 κλεψίματα, 1 μπλοκ, 8 λάθη\nHurriyet: Έχουμε στείλει στη Λιβύη 35 στρατιωτικούς αλλά δεν πρόκειται να συμμετάσχουν σε μάχες\nΈφυγε από τη ζωή νικημένος από τον καρκίνο ο Κώστας Ευριπιώτης (ΒΙΝΤΕΟ)\nΟλυμπιάδα Χαλκιδικής: “Η Ελληνικός Χρυσός είχε εκτρέψει το ρέμα που έπνιξε την Ολυμπιάδα”\nΥπουργική διάσκεψη Ελλάδας – Κύπρου – Ισραήλ – ΗΠΑ σήμερα στην Αθήνα με φόντο τις τουρκικές προκλήσεις


Ποιες τροφές πρέπει οπωσδήποτε να τρώνε τα παιδιά | paidiatros.gr\nΑρχική / Ιστολόγια / Ποιες τροφές πρέπει οπωσδήποτε να τρώνε τα παιδιά\nΈνα παιδί νηπιακής και σχολικής ηλικίας πρέπει να παίρνει τρόφιμα κυρίως από τις τέσσερις βασικές ομάδες τροφίμων της μεσογειακής πυραμίδας, σε διαφορετικές βέβαια αναλογίες.\nΟι παρακάτω σούπερ τροφές δεν πρέπει να λείπουν από τη διατροφή των παιδιών, καθώς εφοδιάζουν τον οργανισμό τους με τα απαραίτητα συστατικά για την σωστή ανάπτυξή τους.\nΤο ψάρι είναι πλούσια πηγή των ω-3 λιπαρών οξέων που είναι ευεργετικά για την ανάπτυξη του εγκεφάλου. Εάν το παιδί σας δεν τρελαίνεται για ψάρι δοκιμάστε τον φρέσκο σολομό ή τόνο που έχουν μαλακότερη υφή και πιο ήπια γεύση. Μπορείτε επίσης να δοκιμάσετε τις παναρισμένες κροκέτες ψαριού.\nΒάλτε τους λιναρόσπορο στα δημητριακά ή σε σπιτικά γλυκίσματα όπως το κέικ. Αυτοί οι σπόροι είναι γεμάτοι από ωμέγα-3 λιπαρά οξέα. Μπορείτε επίσης να τον χρησιμποιήσετε στις σαλάτες ή σε smoothies.\nΕίναι πλούσια σε σίδηρο, ασβέστιο, φυτικές ίνες, βιταμίνη C, ωμέγα-3 λιπαρά οξέα και φυλλικό οξύ. Ξεκινήστε να τα δίνετε στο παιδί από μικρή ηλικία και μην εγκαταλείπετε την προσπάθεια. Πρόσφατες έρευνες έδειξαν ότι τα μωρά που εισάγονται στα απλά λαχανικά νωρίς είναι πιο πιθανό να τρώνε ακόμη και άγνωστα λαχανικά αργότερα.\nΤο φυστικοβούτυρο είναι αγαπημένο σνακ των παιδιών, ενώ μόλις δύο κουταλιές της σούπας περιέχουν σχεδόν το μισό των αναγκών της πρωτεΐνης ενός παιδιού προσχολικής ηλικίας. Μην ξεχνάτε επίσης να τους δίνετε ξηρούς καρπούς όπως κάσιους και καρύδια.\nΔοκιμάστε από τα κλασικά, όπως το καστανό ρύζι και τα ζυμαρικά ολικής αλέσεως μέχρι τα πιο εξωτικά όπως το κινόα, το φαγόπυρο και τα δημητριακά ολικής αλέσεως.\nΤο γιαούρτι είναι γεμάτο από ωφέλιμα βακτήρια, πρωτεΐνες και ασβέστιο - όλα όσα χρειάζεται ένα παιδί για να είναι ο οργανισμός του υγιής. Μην αγοράζετε γιαούρτια με προσθήκη ζάχαρης. Προτιμήστε το κλασικό γιαούρτι, στο οποίο θα προσθέσετε λίγο μέλι.


Medea, Άλμπα | Hotels.com\nΌλα τα καταλύματα σε Άλμπα, Piedmont, Ιταλία\nΞενοδοχείο στο κέντρο της πόλης με μπαρ/lounge - Άλμπα\nΔίκλινο Δωμάτιο (Double) - Θέα δωματίου. Εικόνα 1 από 67.\n1 / 67Δίκλινο Δωμάτιο (Double) - Θέα δωματίου\nCorso Unità d'Italia 64, Άλμπα, 12051, CN, Ιταλία\nΆλμπα - Κέντρο\nΚαθεδρικός Ναός της Άλμπα - 6 χλμ.\nΠύργος του Μπαρμπαρέσκο - 14,9 χλμ.\nΚάστρο Castello Falletti Di Barolo - 16,8 χλμ.\nΜουσείο Οίνου του Μπαρόλο - 16,9 χλμ.\nΚάστρο της Σεραλούνγκα ντ’Άλμπα - 17,4 χλμ.\nΔίκλινο Δωμάτιο για Μονόκλινη Χρήση (Room Only)\nCastello di Govone (ιστορικό κτίριο) - 18,4 χλμ.\nΚάστρο του Νοβέλο - 21,1 χλμ.\nΔιεθνής Αερολιμένας Τορίνου (TRN) - 66 λεπτά με αμάξι\nΣταθμός του Μοντιτσέλο ντ'Άλμπα - 19 λεπτά περπάτημα\nΣταθμός της Σάντα Βιτόρια - 8 λεπτά με αμάξι\nΣταθμός του Μπαντίτο - 21 λεπτά με αμάξι\nΠροσφέρει το Medea δωρεάν ακύρωση και πλήρη επιστροφή χρημάτων;\nΝαι, το κατάλυμα (Medea) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΠροσφέρεται στάθμευση στον χώρο του καταλύματος (Medea);\nΕπιτρέπονται κατοικίδια σε αυτό το κατάλυμα (Medea);\nΠοιες ώρες πραγματοποιείται το check-in και το check-out σε αυτό το κατάλυμα (Medea);\nΏρα έναρξης check-in: 2 μ.μ., ώρα λήξης check-in: 10:30 μ.μ.. Το check-out πραγματοποιείται έως 11 π.μ.. Γρήγορο check-in είναι διαθέσιμο.\nΥπάρχουν εστιατόρια σε αυτό το κατάλυμα (Medea) ή στη γύρω περιοχή;\nΝαι. Μερικά κοντινά εστιατόρια είναι τα εξής: Eataly Monticello (15 λεπτά με τα πόδια), Pizzeria La Duchessa (5 χλμ.) και Dulcis Vitis (5,1 χλμ).\nΠοιες δραστηριότητες είναι διαθέσιμες στο Medea και στη γύρω περιοχή;\nΤο Medea διαθέτει χώρο για πικνίκ και κήπο.\nfulvio, Επαγγελματικό ταξίδι 2 διανυκτερεύσεων, Οκτ 7, 2019\nmarie-louise, Ρομαντικό ταξίδι 2 διανυκτερεύσεων, Αυγ 21, 2019\nLuca, Επαγγελματικό ταξίδι 1 διανυκτέρευσης, Αυγ 1, 2019\nGle, Ταξίδι 1 διανυκτέρευσης, Νοε 10, 2018\nGiovanna, Ρομαντικό ταξίδι 1 διανυκτέρευσης, Σεπ 29, 2018\nGreig, Ρομαντικό ταξίδι 1 διανυκτέρευσης, Μαΐ 11, 2019\nBarbara, Ταξίδι με φίλους 3 διανυκτερεύσεων, Σεπ 27, 2018


istoploigos: 2 Ιουν 2009\nΜια εξαιρετική επιλογή για σύντομη απόδραση απο την Αθήνα με ιστορική και ψυχαγωγική πλευρά είναι η Πύλος. Στο ΝΔ άκρο της Πελοπονήσου με ιστορικό ρόλο στην εθνική μας ιστορία.\nΚαταρράκτες, οργιώδης βλάστηση, ιστορικές τοποθεσίες και μια λιμνοθάλασσα χαρακτηρίζουν, μεταξύ άλλων, την πανέμορφη Πύλο που μας περιμένει να την εξερευνήσουμε.\nΠενήντα χιλιόμετρα φιδωτού δρόμου χωρίζουν την Πύλο από την Καλαμάτα, την πρωτεύουσα της Μεσσηνίας.Πλάι στη θάλασσα, στη μεγάλη κεντρική πλατεία, όπου τα παιδιά παίζουν ανέμελα και τα καφενεία γεμίζουν από ντόπιους και ξένους, χτυπά η καρδιά της πόλης. Γύρω από την πλατεία υπάρχουν οι καμάρες με τα καταστήματα, μανάβικα, φούρνοι, μαγαζιά με ρούχα και υφάσματα, παντοπωλεία κ.α.\nΑν και η Πύλος θα μπορούσε να έχει εξελιχθεί σε δημοφιλή τουριστικό προορισμό ολοχρονίς, η κίνηση είναι σαφώς αυξημένη μόνο από τα μέσα Ιουλίου μέχρι τα μέσα Αυγούστου. Ωστόσο, τα δύο τελευταία χρόνια που έχει αρχίσει να αναπτύσσεται ο Οικοτουρισμός, η λιμνοθάλασσα της Γιάλοβας, στο βόρειο τμήμα του Όρμου του Ναυαρίνου, αποτελεί πόλο έλξης για πολλούς επισκέπτες.Στα βόρεια του Κόλπου της Πύλου βρίσκονται η αμμώδης παραθαλάσσια πεδιάδα Γιάλοβα και η λιμνοθάλασσα Διβάρι, που είναι υδροβιότοπος και φιλοξενεί σπάνια αποδημητικά πουλιά. Βορειοδυτικά θα συναντήσουμε έναν άλλο μικρό αλλά πανέμορφο κόλπο, τη Βοϊδοκοιλιά. Αν η Χρυσή Ακτή, μήκους δύο χιλιομέτρων, είναι υπέροχη, τότε η ακτή της Βοϊδοκοιλιάς είναι από τις πλέον ονειρεμένες παραλίες της Ελλάδας.\n...Όμως, η καλύτερη επιλογή για κολύμπι είναι η παραλία του Ρωμανού. Η πρόσβαση σ’ αυτήν την πλατιά και μεγάλη παραλία γίνεται από τις δύο της άκρες, γι’ αυτό και αποτελεί την πιο ήσυχη απ’ όλες τις ακτές της περιοχής. Αυτό το σχετικά απομονωμένο μέρος προτιμούν και οι θαλάσσιες χελώνες Caretta caretta για να αποθέσουν τα αυγά τους κάθε καλοκαίρι. Άλλο σημαντικό αξιοθέατο είναι το σπήλαιο του Νέστορα. Σύμφωνα με το μύθο, σ’ αυτή τη σπηλιά έκρυψε ο Ερμής τις αγελάδες που είχε κλέψει από τον αδελφό του, τον Απόλλωνα. Ένα από τα κάστρα της Πύλου είναι το Παλαιόκαστρο, το οποίο χτίστηκε από τους Φράγκους τον 13ο αιώνα στο αρχαίο Κορυφάσιο. Από εδώ μπορούμε να απολαύσουμε την εκπληκτική θέα προς τη λιμνοθάλασσα και τον Όρμο του Ναυαρίνου. Στο νοτιοανατολικό τμήμα του λόφου, που βλέπει στον Όρμο του Ναυαρίνου, βρίσκεται η Χρυσή Ακτή. Εκεί έγινε η ναυμαχία που σηματοδότησε την ανεξαρτησία της Ελλάδας. Σήμερα, από την πολυσύχναστη παραλία μπορούμε να ακολουθήσουμε το μονοπάτι που έχει χαράξει και συντηρεί η Ελληνική Ορνιθολογική Εταιρία. Το μονοπάτι, μήκους 950 μέτρων, διαγράφει κυκλική πορεία και μας δίνει τη δυνατότητα να γνωρίσουμε την περιοχή. Υπάρχουν επίσης και παρατηρητήρια για παρακολούθηση και φωτογράφηση των πουλιών. Στη συνέχεια, μπορούμε να πάμε στον καταρράκτη του Καλάμαρη, στον ποταμό Γιανούζαγα. Θα ακολουθήσουμε το δρόμο που οδηγεί από τη Γιάλοβα στη Σχινόλακκα και έπειτα από 500 μέτρα, πριν αρχίσει η ανηφόρα, θα στρίψουμε δεξιά σε ένα χωματόδρομο, τον οποίο θα ακολουθήσουμε κατά μήκος της κοιλάδας για τρία χιλιόμετρα, μέχρι το σημείο που τελειώνει. Από εκεί διακρίνουμε τον καταρράκτη στο βάθος, πέρα από το λεμονοδάσος που θα συναντήσουμε στα αριστερά του δρόμου. Διασχίζοντάς το φτάνουμε στο μονοπάτι που οδηγεί στον καταρράκτη. Το μονοπάτι κατηφορίζει μέσα από την πυκνή βλάστηση, και την άνοιξη μπορούμε να δούμε και να φωτογραφήσουμε τουλάχιστον έξι είδη ορχιδέας. Έπειτα από πορεία δέκα λεπτών θα φτάσουμε στο ποτάμι, όπου έχουμε την αίσθηση πως βρισκόμαστε σε τροπικό δάσος. Εάν περάσουμε το ποτάμι και συνεχίσουμε για λίγο προς τις πηγές του, βλέπουμε τον καταρράκτη. Τα νερά του είναι τόσο ορμητικά και η βλάστηση τόσο πυκνή που ξεχνάμε πως βρισκόμαστε στην Ελλάδα. Αν και το νερό φαίνεται καθαρό, αποφεύγουμε να κολυμπήσουμε.\nOδικώς: 4 ώρες περίπου οδήγηση από την Αθήνα.\nΑεροπορικώς: Διεθνές Αεροδρόμιο Καλαμάτας, 45-50 λεπτά οδήγηση στο Ioli's Villas. Αεροδρόμιο Αράξου (160 χλμ περίπου).\nΑνάκτορο του Νέστορα (12 χλμ): Κατοικήθηκε από τον 13ο μέχρι τον 11ο αιώνα π.Χ. Λειτουργεί και μουσείο.\nΠαλαιόκαστρο (4 χλμ) : Φράγκικο κάστρο που χτίστηκε περίπου το 1281 μ.Χ.\nΚάστρο Πύλου ή Νιόκαστρο (5 χλμ) : Χτίστηκε το 1573 μ.Χ. από τους Τούρκους, στη συνέχεια πέρασε στους Βενετούς, ενώ το 1829 αναστηλώθηκε από το Γάλλο στρατάρχη Μαιζόν. Εδώ έχει έδρα το Κέντρο Υποβρύχιας Αρχαιολογίας.\nΜουσείο Πύλου: Ευρήματα από τα νεολιθικά χρόνια έως την ελληνιστική εποχή.\nΜουσείο Χώρας: Ευρήματα από το ανάκτορο του Νέστορος, αγγεία και αντικείμενα μικροτεχνίας μεσοελλαδικών και μυκηναϊκών χρόνων από τη γύρω περιοχή\nΚάστρο Μεθώνης (15 χλμ) : Βενετσιάνικο κάστρο του 1209 μ.Χ. Το μεγαλύτερο κάστρο της Πελοποννήσου που καταλαμβάνει έκταση 120 στρεμμάτων.\nΚάστρο Κορώνης (42 χλμ) : 6ος ή 7ος αιώνας μ.Χ. αποτελεί ένα από τα κομψότερα δείγματα βενετσιάνικης φρουριακής αρχιτεκτονικής, ενώ είναι από τα ελάχιστα κάστρα που στο εσωτερικό τους σώζονται οικίες και ναοί.\nΑρχαία Μεσσήνη-Ιθώμη (53 χλμ) : 8ος αιώνας π.Χ. Τεράστιος αρχαιολογικός χώρος με ναούς, σπίτια, τείχη, δημόσια κτίρια να σώζονται σε τόσο μεγάλο ύψος και τόσο καλή κατάσταση. Λειτουργεί και μουσείο.\nΧρυσή Ακτή - Διβάρι (2 χλμ)- Πανέμορφη παραλία που εκτείνεται από τη Γιάλοβα μέχρι το Παλαιόκαστρο.\nΛιμνοθάλασσα Γιάλοβας (2 χλμ)- Ο πιο σπουδαίος υδροβιότοπος της Νότιας Ελλάδας και ο νοτιότερος μεταναστευτικός σταθμός των Βαλκανίων για τα πουλιά. Εχουν καταγραφεί 255 είδη πουλιών (79 από αυτά είναι προστατευόμενα είδη), 34 είδη ερπετών, 28 είδη θηλαστικών και 16 είδη ψαριών, καθώς και ο σπάνιος αφρικανικός χαμαιλέων. Επισκέψεις για παρατήρηση πουλιών διοργανώνονται από την Ελληνική Ορνιθολογική Εταιρεία.\nΚαι οι δύο παραπάνω περιοχές όπως και η Σφακτηρία είναι ενταγμένες στο ΝΑΤURA 2000, το Ευρωπαϊκό Οικολογικό Δίκτυο περιοχών, που αναγνωρίζονται ως σημαντικές για την προστασία των φυσικών οικοτόπων και της άγριας χλωρίδας και πανίδας τους.\nΒοϊδοκοιλιά (9 χλμ) - Συμμετρικός στρογγυλός όρμος που δυτικά του έχει ένα στόμιο πλάτους 150 μέτρων. Μία από τις ωραιότερες παραλίες της Μεσογείου πλαισιωμένη με αμμόλοφους και πρασινογάλαζα νερά.\nΠολυλίμνιο (20 χλμ)- Συστοιχία από 7 μικρές υπέροχες λίμνες που τις ενώνουν διαδοχικοί καταρράκτες και τις σκιάζει πλούσια βλάστηση.\nΚαταρράκτης του Καλάμαρη - Σχινόλακα (3 χλμ)- Υπέροχος καταρράκτης με πυκνή βλάστηση που την άνοιξη φιλοξενεί πολλά είδη ορχιδέας.\nΙερό προσκύνημα Ζωοδόχου Πηγής Σγράπας (4 χλμ) - Ο πρώτος ναός χτίστηκε το 1381 ενώ η Ιερή εικόνα της Παναγίας βρέθηκε εδώ το 1892. Πανοραμική θέα της περιοχής.\nΚαταρράκτες Νέδα(73 χλμ)- Το περπάτημα κατά μήκος του ποταμού (ή έστω και μικρού τμήματός του), που ξεκινάει από το αρκαδικό Λύκαιο και καταλήγει στη θάλασσα του Κυπαρισσιακού κόλπου, υπόσχεται εντυπωσιακούς καταρράκτες, ανήλιαγα φαράγγια και κολυμπήθρες με βαθιά γαλαζοπράσινα νερά. Στις παλιές διαβάσεις του ποταμού σώζονται πέτρινα γεφύρια, ξωκλήσια και μερικοί νερόμυλοι που αξιοποιούσαν τη δύναμη των νερών του.\nΑναρτήθηκε από istoploigos στις 4:37 μ.μ. 1 σχόλια\nΑναρτήθηκε από istoploigos στις 3:58 μ.μ. 0 σχόλια\nΤα σύννεφα αυτής της μορφής που παρατηρούνται όλο και συχνότερα τελευταία σε πολλές περιοχές του κόσμους δεν έχουν κάποια ειδική ονομασία. Ανάλογα με τη μορφή του το κάθε σύννεφο μπορεί κάπως να χαρακτηριστεί αλλά αυτά δεν ήξεραν μέχρι τώρα πώς να τα πουν. Πλέον όμως ...γίνονται προσπάθειες να περάσει επίσημα η ονομασία «Asperatus» (είναι το Λατινικό για το «τραχύς»). Αν όλα πάνε καλά θα είναι η πρώτη φορά μετά από 56 που αναγνωρίζεται μια μορφή σύννεφων. Είναι αυτά τα χαρακτηριστικά που είναι σα να βλέπεις μι κουβέρτα στον ουρανό ή σα να κοιτάς τον κυματισμό της θάλασσας από μέσαΠηγή :troktiko.blogspot.com\nΑναρτήθηκε από istoploigos στις 3:48 μ.μ. 1 σχόλια\nΤο φαινόμενο Ελ Νίνιο είναι και πάλι στον ορίζοντα, σύμφωνα με τους Αυστραλούς Μετεωρολόγους.\nΣύμφωνα με τις προβλέψεις τους, η ανομβρία του φθινοπώρου θα συνεχιστεί και κατά τη διάρκεια του χειμώνα.\nΠαρά τις πρόσφατες πλημμύρες στη Νέα Νότια Ουαλία και στο Κουίνσλαντ, σε όλες τις αυστραλιανές πολιτείες οι βροχοπτώσεις του φθινοπώρου ήταν κάτω του μέσου όρου.\nΣτη Βικτόρια και ειδικότερα στη Μελβούρνη και στο Πέρθ της δυτικής Αυστραλίας οι βροχοπτώσεις ήταν μηδαμινές. Πρόκειται για το τρίτο πιο στεγνό φθινόπωρο στην ιστορία των πολιτειών. Την ίδια στιγμή η θερμοκρασία ήταν αισθητά ανεβασμένη.\n«Όλες οι ενδείξεις κάνουν λόγο για υψηλές θερμοκρασίες το χειμώνα και περιορισμένες βροχοπτώσεις», λέει ο Μετεωρολόγος Μπλερ Τρέγουϊν. Αν οι προβλέψεις επαληθευτούν, το οικονομικό κόστος θα είναι τεράστιο για την Αυστραλία, και μάλιστα εν μέσω της οικονομικής κρίσης, που στηρίζεται σε ένα μεγάλο βαθμό στη γεωργία και την κτηνοτροφία της.\nΑναρτήθηκε από istoploigos στις 3:19 μ.μ. 0 σχόλια\nΌσοι ή καλύτερα όσες ανήκετε στις φανατικές θαυμάστριες του γόη Edward (Robert Pattinson) παρακαλούμε διατηρήστε τη ψυχραιμία σας γιατί το πρώτο επίσημο trailer της συνέχειας του ''Twilight'' είναι πια γεγονός!\nΣτα διαδικαστικά της υπόθεσης τώρα, αξίζει να σημειώσουμε ότι η απρόσμενα μεγάλη επιτυχία που γνώρισε το ''Λυκόφως'' κινητοποίησε τα αντανακλαστικά των παραγωγών με αποτέλεσμα το sequel να είναι έτοιμο προς κατανάλωση ένα ακριβώς χρόνο μετά την κυκλοφορία της πρώτης ταινίας. (Πρεμιέρα στην Ελλάδα 31 Δεκεμβρίου)\nΤα ηνία της σκηνοθεσίας πάντως, έχουν περάσει απο τα χέρια της Catherine Hardwicke (''Thirteen'') σε εκείνα του Chris Weitz (''Down to Earth'', ''About a Boy'', ''The Golden Compass'') γεγονός που δεν νομίζουμε ότι θα απασχολήσει τις απανταχού θαυμάστριες του francise, που αν κάτι θα εκτιμήσουν ιδιαιτέρως είναι τα όσο δυνατόν κοντινότερα πλάνα στον αγαπημένο τους Edward. Όλα τα υπόλοιπα είναι απλά λεπτομέρειες!\nSold-out είναι η συναυλία των James στις 16 Ιουλίου στο Θέατρο Γης και γι αυτό το λόγω οι διοργανωτές πρόσθεσαν άλλη μια βραδιά για τους θαυμαστές του συγκροτήματος. Η δεύτερη συναυλία των James θα πραγματοποιηθεί στον ίδιο χώρο στις 17 Ιουλίου, για την οποία θα πωλούνται εισιτήρια από το Σάββατο 30 Μαϊου στα καταστήματα Tickethouse Θεσσαλονίκης, Public Θεσσαλονίκης και Αθήνας. Επίσης, από την ίδια ημέρα θα πωλούνται (ως την εξάντλησή τους) ΜΟΝΟ 500 ηλεκτρονικά εισιτήρια στα http://www.i-ticket.gr/, http://www.ticketquest.gr/ και στα καταστήματα ACS και Ελευθερουδάκης.\nΑναρτήθηκε από istoploigos στις 10:44 π.μ. 0 σχόλια\nΗ προγραμματισμένη συναυλία των Franz Ferdinand για τις 3 Ιουνίου στο Terra Vibe Park αναβάλλεται.\nΣτην ανακοίνωση για την αναβολή της συναυλίας αναφέρεται χαρακτηριστικά: "Με μεγάλη λύπη, οι Franz Ferdinand ανακοινώνουν στους φανς τους στην Ελλάδα, ότι το προγραμματισμένο σόου τους στην Αθήνα, στις 3 Ιουνίου στο Terra Vibe Park, δεν μπορεί να πραγματοποιηθεί. Απρόβλεπτοι παράγοντες καθιστούν αδύνατη τη μεταφορά του εξοπλισμού του συγκροτήματος, από το Pinkpop, της Ολλανδίας στην Ελλάδα. Οι Franz Ferdinand δεν θα ήθελαν να υποπέσουν σε συμβιβασμό και να προσφέρουν στο κοινό τους στην Ελλάδα, οτιδήποτε λιγότερο από το 100% του πλήρους ηχητικού και σκηνικού σόου που παρουσιάζουν το καλοκαίρι του 2009.\nΠηγή: Pathfinder >>>http://woman.pathfinder.gr/music/727360.html\nΑναρτήθηκε από istoploigos στις 10:06 π.μ. 0 σχόλια


Πράσινη σκιά: δοκιμάσαμε την πιο τολμηρή τάση της άνοιξης και πρέπει να το κάνεις κι εσύ! - TLIFE\nΗΟΜΕ Ομορφιά Trends Ομορφιά Πράσινη σκιά: δοκιμάσαμε την πιο τολμηρή τάση της άνοιξης και πρέπει να το κάνεις κι εσύ!\nΔιανύουμε την πιο μεταβατική περίοδο κάθε χρονιάς: αυτή που μας πηγαίνει από τον χειμώνα στην άνοιξη και είναι τόσο απότομη αυτή η μετάβαση ώστε α) για μια ακόμη φορά κάνουμε την πότε-πέρασε-ο-καιρός-και-δεν-πρόλαβα-να-αδυνατίσω διαπίστωση β) στην καθημερινότητα μας τίθενται διάφορα διλήμματα όπως κρύο ή ζεστό καφέ; Μπουφάν ή τζάκετ; Συνήθως τα κάνουμε όλα αντίστροφα.\nΚάνοντας focus τώρα στο beauty, αναζητάμε τρόπους να ανανεώσουμε το νεσεσέρ και την εμφάνισή μας και θέλουμε αυτή η ανανέωση να είναι εμφανής με γυμνό μάτι. Λοιπόν, αυτό που θέλεις θα το βρεις στην πράσινη σκιά. Ξέρω, ξέρω: είναι το πιο τολμηρό πράγμα που (δεν) είχες σκεφτεί να κάνεις ποτέ, εκείνο που κινείται στα όρια του κιτς. Είχα ακριβώς το ίδιο πράγμα στο μυαλό μου μέχρι που το δοκίμασα κι έκτοτε η πράσινη σκιά έχει γίνει σχεδόν το signature μακιγιάζ μου. Ακολουθούν φωτό από όλες εκείνες τις διάσημες που το έχουν τολμήσει ήδη και αναλυτικά info για να το υιοθετήσεις κι εσύ!\nΗ τάση της πράσινης σκιάς είναι τόσο δυνατή ώστε δεν υπάρχει μέρα που κάποιος διάσημος makeup artist ή διάσημη (τελεία) να μην ποστάρει μια φωτό που να δείχνει το χρώμα αυτό να κυριαρχεί στο μακιγιάζ της. Τελευταίο πιο χαρακτηριστικό και αγαπημένο μας παράδειγμα, η πράσινη σκιά της Selena Gomez με την μεταλλική υφή που συνδυάστηκε με πορτοκαλί, γεμάτα και ενυδατωμένα χείλη. PS: γράφει καλύτερα κάτω από τον ήλιο!\nΜια από τις πιο bold, πιο τολμηρές εκδοχές της πράσινης σκιάς είναι αυτή εδώ της Emma Stone την οποία σέταρε με κόκκινα λουλούδια στα μαλλιά!\n«‘Όλα όσα χρειάζεσαι για το μακιγιάζ σου τη Δευτέρα είναι μια έντονη πράσινη σκιά!», έγραψε η ηθοποιός του Deadpool κάτω από αυτή τη φωτό.\nΜια από τις πιο iconic στιγμές της πράσινης σκιάς ήταν αυτή της Lucy Hale στο Teen Choice Awards το 2018. Σύμφωνα με την makeup artist της, Deenihan, θέλησαν αρχικά να χρησιμοποιήσουν μπλε σκιά αλλά με δεδομένο ότι το αποτέλεσμα θα ήταν πολύ έντονο, κινήθηκαν στο πράσινο, ένα χρώμα που επίσης υπήρχε στο φόρεμά της.\nΜιλώντας για πράσινη σκιά, μπορείς να κινηθείς σε οποιοδήποτε τόνο. Μια από τις πιο αγαπημένες μας επιλογές είναι το emerald green (σμαραγδί) με το οποίο είχαμε την Mila Kunis λίγους μήνες πριν στο «The Tonight show».\nΗ Rita Ora πήγε την επιλογή της πράσινης σκιάς σε extreme level στο VMA Kickoff Concert τον περασμένο Αύγουστο. Πώς τα κατάφερε; Σέταρε την πράσινη glittery σκιά της με ένα πράσινο leopard σύνολο (και αν αυτό δεν είναι extreme, τότε… τι;\nΜια έξυπνη ιδέα: σέταρε δύο τόνους του πράσινου στο ίδιο μακιγιάζ. Επίλεξε έναν συγκεκριμένο για το κινητό βλέφαρο και έναν άλλο για την ρίζα του κάτω βλεφάρου.\nΔοκιμάσαμε το trend!\nΌπως σου έχουμε γράψει ξανά και ξανά μέσα από εδώ, τα περισσότερα από αυτά που σου γράφουμε τα έχουμε δοκιμάσει κιόλας (πώς αλλιώς θα σου γράφουμε… την αλήθεια); Η πράσινη σκιά δεν ήταν η εξαίρεση. Σε ένα πρόσφατο beauty event στο οποίο έπρεπε να επιλέξω ανάμεσα από τρία μακιγιάζ, ζήτησα από την makeup artist αυτό με την πράσινη σκιά, περισσότερο ενστικτωδώς παρά σαν κάτι που γνώριζα ότι είχε καθιερωθεί ως τάση. Και με δεδομένο ότι είμαι περισσότερο skincare παρά makeup addict αυτή η επιλογή ήξερα εκ των προτέρων ότι θα ήταν αρκετά τολμηρή για μένα! Παρ’όλα αυτά, επειδή οι εντάσεις του μακιγιάζ είχαν περιοριστεί στα μάτια το αποτέλεσμα δεν με έβγαζε έξω από τα νερά μου! Αντίθετα, ήταν τόσο έντονο έπρεπε και τόνιζε τα καστανά μάτια μου κάνοντάς τα να μοιάζουν και λίγο μελί (επιβεβαιώθηκε από τα κορίτσια στο γραφείο). Αν, λοιπόν, ανήκεις στις newbies του μακιγιάζ επίλεξε την αγαπημένη σου απόχρωση πράσινου και άφησε το υπόλοιπο μακιγιάζ σου φυσικό. Και δύο ακόμη tip: για να γράψει πιο έντονη η πράσινη σκιά βάλε από κάτω λευκή και ολοκλήρωσε το μακιγιάζ με καφέ μάσκαρα.\n1. Μονή σκιά Moondust, απόχρωση Zodiac, €15.05, Urban Decay. Αφήνει στα μάτια ένα τέλειο glittery αποτέλεσμα και ιριδισμούς που θα αγαπήσεις!\n2. Multicolor 335L σκιά ματιών by Elegant, €22.93, αποκλειστικά από την Make Me Up. Οι κόκκοι που βλέπεις στη συσκευασία δημιουργούν πολύ ενδιαφέροντες ιριδισμούς που γράφουν ακόμη καλύτερα κάτω από το έντονο φως ή στον ήλιο.\n3. Eyeliner Rétractable Waterproof απόχρωση Matte Mosse, €10.95, Sephora. Αν βρίσκεις την πράσινη σκιά απλωμένη κατά μήκος του κινητού βλεφάρου αρκετά τολμηρή επιλογή, σου έχουμε την τέλεια εναλλακτική: φόρεσε πράσινο μολύβι ακριβώς στη ρίζα του κάτω βλεφάρου και έπειτα σβήσε με ένα smudge πινέλο για να πετύχεις αυτό το μουντζουρωμένο εφέ. Θα γράψει εξίσου υπέροχα!\n4. Υγρή σκιά Masterpiece Colour Precision Eye Shadow, απόχρωση Golden Green, Max Factor. Είναι η σκιά που χρησιμοποίησα στην παραπάνω φωτό και ένα από τα πολλά plus της είναι πως για να την απλώσεις δεν θα χρειαστείς καν πινέλο. Ταμποναριστά, με το δάχτυλο και το αποτέλεσμα θα είναι εξίσου υπέροχο σε ελάχιστο χρόνο.\nΠΡΑΣΙΝΗ ΣΚΙΑ ΤΑΣΗ\nΤΑΣΗ ΜΑΚΙΓΙΑΖ ΑΝΟΙΞΗ 2019


Harbinger: Μικρές Ιστορίες - Συγχώρεση\nΜικρές Ιστορίες - Συγχώρεση\n-Του είπα κάτι και παρεξηγήθηκε! Και είναι κρίμα γιατί τον θεωρούσα πολύ σημαντικό.\n-Συγχώρησέ τον. Όπως έκανες και με εμένα!\nΑναρτήθηκε από Pro Aggelos στις 21.5.09


Χάος στο Τζένοα-Σιένα\n11:05 πμ, Δευτέρα 23 Απρ 2012 11:05 πμ, Δευτέρα 23 Απρ 2012\nΠρωτόγνωρες στιγμές ζει η Τζένοα. Η ομάδα της Γένοβας κινδυνεύει άμεσα με υποβιβασμό και οι οπαδοί βλέποντας την τραγική εικόνα της ομάδας διεκοψαν τον αγώνα με την Σιένα, απαιτώντας από τους παίκτες να παραδώσουν τις φανέλες τις οποίες «δεν ήταν άξιοι να φοράνε».\nΟ πρόεδρος των Ροσομπλού, Ενρίκο Πρετσιόζι, βρέθηκε στον αγωνιστικό χώρο για να μιλήσει στους παίκτες, εκείνοι προσπάθησαν να καλμάρουν τους οπαδούς όμως εκείνοι απάντησαν ζητώντας από τους ποδοσφαιριστές να αφήσουν τις φανέλες και να φύγουν από το γήπεδο. Τ\nελικά Σκούλι και Φρέι μετά από αρκετά λεπτά συνομιλιών με τους οπαδούς κατάφεραν να τους ηρεμήσουν, με τους τιφόζι να υπόσχονται πως δεν θα δημιουργήσουν πρόβλημα. Έτσι, έπειτα από διακοπή μισής ώρας ο διαιτητής μπήκε στον αγωνιστικό χώρο και άρχισε το ματς.\nΤα ιδιωτικά τρένα της Ιταλίας\n«Δεν ήταν πάρτι, ήταν...επιπέδου»\nΘα τα κάψει τα γλυπτά του ένα ένα\nΣπίτια στη μισή τιμή\nΔιαδήλωση για τις αυτοκτονίες\n"Ελλάδα,παράδειγμα προς αποφυγή"


korkos News : Θεσσαλονίκη - το επόμενο «Νησί»\nΘεσσαλονίκη - το επόμενο «Νησί»\nΗ Victoria Hislop για το μυθιστόρημά της "Το νήμα" που κυκλοφόρησε χτες\nΚάτι ανάλογο έγινε και με το «Νήμα», το τρίτο της μυθιστόρημα...... που κυκλοφόρησε χθες και έχει φόντο τη Θεσσαλονίκη του 20ού αιώνα, από την πυρκαγιά του 1917 και την ανταλλαγή των πληθυσμών μέχρι την αντίσταση στην Κατοχή και τον Εμφύλιο. Ούτε γι' αυτά ήξερε πολλά πράγματα. «Βρέθηκα στο Αριστοτέλειο», λέει στα «ΝΕΑ», «για να κάνω μία ομιλία. Μου έκαναν εντύπωση οι τοίχοι που ήταν γεμάτοι γκραφίτι - κάτι τέτοιο στην Αγγλία είναι αδύνατον να συμβεί -, που τα είδα ως ένα είδος έκφρασης - κυρίως θυμού. Εντυπωσιάστηκα όμως πολύ περισσότερο από την ίδια την πόλη, που την περπάτησα την επόμενη μέρα, και έφυγα γεμάτη ερωτηματικά: μιναρέδες χωρίς μουσουλμάνους, μνημείο Ολοκαυτώματος των Εβραίων στην Πλατεία Ελευθερίας. Γύρισα στο Λονδίνο και αποφάσισα να διαβάσω. Πρώτα το βιβλίο του Μαζάουερ, κατόπιν και άλλα βιβλία. Είδα και την ιστορία της ανταλλαγής των πληθυσμών. Στην Αγγλία δεν έχουμε μιλήσει ποτέ γι' αυτό. Δεν είναι κάτι που μαθαίνεις στο σχολείο. Τριάντα χρόνια ερχόμουν στην Ελλάδα και δεν ήξερα καθόλου για αυτήν την πτυχή της ελληνικής ιστορίας.


KIVOTOSBLOG : ΑΓΡΟΤΕΣ ΕΠΙΔΟΤΗΣΕΙΣ Αφού έβγαλαν την "ψυχή" των αγροτών φαίνεται βρήκαν λύση\nΑΓΡΟΤΕΣ ΕΠΙΔΟΤΗΣΕΙΣ Αφού έβγαλαν την "ψυχή" των αγροτών φαίνεται βρήκαν λύση\nΑφού τους έβγαλαν...το λάδι....\nΑφού τους "έβγαλαν την ψυχή" δυο χρόνια τώρα, έρχονται λίγο πριν... κατέβει (αν κατέβει) την επόμενη εβδομάδα ο Βαγγέλης Αποστόλου και τους προετοιμάζουν να δεχτούν ότι το πρόβλημα πληρωμών των επιδοτήσεών τους, εξαιτίας της φόρμας 6, βρίσκεται στα πρόθυρα της λύσης του.\nΤουλάχιστον αυτό είπε ο αντιπρόεδρος του ΟΠΕΚΕΠΕ Γιώργος Αποστολάκης, αποκαλύπτοντας ότι η κυβέρνηση είναι σε συνεννόηση με την Ευρωπαϊκή Ένωση, ώστε να επιστρέψουν πίσω τα δικαιώματα του 2015 στους εκατοντάδες αδικημένους παραγωγούς!\nΌπως φαίνεται, την προηγούμενη εβδομάδα, στο πλαίσιο συνεδρίου των Copa-Cogeca στην Αθήνα, οι αρμόδιοι του υπουργείου, ο Ευρωπαίος επίτροπος Γεωργίας Φιλ Χόγκαν και η Επιτροπή Ευρωπαϊκών Κονδυλίων συζήτησαν το θέμα.\nΠρόκειται για τους νέους παραγωγούς, που ενώ τους μεταφέρθηκαν οι επιδοτήσεις των γονιών τους από το 2011 και μετά, ξαφνικά λόγω της φόρμας 6 έχασαν τα χρήματα, με ευθύνη που βαρύνει την προηγούμενη συγκυβέρνηση, αλλά μεταφέρεται και στη συγκυβέρνηση ΣΥΡΙΖΑ-ΑΝ.ΕΛ.\n«Το θέμα προέκυψε όταν η κυβέρνηση και το αρμόδιο υπουργείο βρέθηκαν στο δίλημμα αν θα πληρωθεί ο ενοικιαστής ή ο ιδιοκτήτης που είχε τα δικαιώματα. Προτιμήθηκε το δεύτερο σαν λύση, γιατί στην πρώτη περίπτωση θα είχαμε πιο πολλούς ανέργους», ανέφερε στο "Ράδιο Κρήτη" ο αντιπρόεδρος του Οργανισμού Γιώργος Αποστολάκης.\n«Με τον Βαγγέλη Αποστόλου είμαστε σε φάση σύνταξης πρότασης, σε συνεργασία με τον κ. Κασίμη, που είναι ειδικός σε αυτά τα θέματα, την οποία θα υποβάλουμε στην Επιτροπή Ευρωπαϊκών Κονδυλίων, ώστε να επιστρέψουν τα δικαιώματα του 2015», επισήμανε ο κ. Αποστολάκης.\nΣύμφωνα με τα στοιχεία που έδωσε στη δημοσιότητα, «σε ολόκληρη την Ελλάδα είναι 3.550 αγρότες που περιμένουν δικαίωση, και στο Ηράκλειο, που θεωρείται πρωταθλητής στην υπόθεση αυτή, 590 άτομα. Τις επόμενες μέρες θα υποβάλουμε την πρότασή μας και θεωρούμε πλέον, αφού οι αρμόδιοι κατάλαβαν το λάθος, να έχουμε πολύ σύντομα απάντηση στην υπόθεση της περιβόητης φόρμας 6 του ΟΠΕΚΕΠΕ».\n«Μακάρι να γίνουν έτσι τα πράγματα. Για να δούμε!», λέει στη "Νέα Κρήτη" ο αμπελουργός Γιώργος Στειακάκης, που σε πανελλαδικό επίπεδο είναι ο πιο αδικημένος.\n«Από 18,5 χιλιάδες ευρώ, μου έβγαλαν για την κόρη μου 625 ευρώ δικαιώματα. Αυτά που υπογράφει ο Αποστόλου για 103 στρέμματα καλλιεργήσιμης γης είναι αυτά τα δικαιώματα. Και μέσα εκεί υπάρχουν 30 στρέμματα αμπέλι. Που το αμπέλι μόνο έπαιρνε 10.000 ευρώ. Μάλιστα, στην πρώτη δόση μάς έβαλαν 5.500 ευρώ. Και τώρα από τον ΟΠΕΚΕΠΕ φαίνομαι "κόκκινος" 5.500 ευρώ»! Την αποκαλυπτική αυτή δήλωση είχε κάνει στην εφημερίδα μας ο γνωστός αμπελουργός, όταν είχε ξεσπάσει η υπόθεση με τη φόρμα 6. Χθες, μας είπε για τη νέα δέσμευση περί διευθέτησης του θέματος (που δεν είναι η πρώτη φορά που ακούμε ανάλογες δεσμεύσεις) τα εξής: «Το πιο δίκαιο αίτημα αγροτών των τελευταίων 30-40 ετών είναι αυτό το πράγμα. Και ειδικά στο Ηράκλειο, η αδικία είναι τεράστια. Μιλάμε για κατά κύριο επάγγελμα αγρότες, διότι είναι οι μεταβιβάσεις που έχουν γίνει από τους γονείς προς τα παιδιά. Δηλαδή έκοψαν από τους ανθρώπους που παράγουν, πράγμα το οποίο για μένα είναι και παράνομο. Δηλαδή σε έναν που παράγει θα του κόψουν και τα χρήματα;».\nΜάλιστα, κατά την εκτίμηση του Γιώργου Στειακάκη, «βρέθηκε ο επίτροπος Γεωργίας και έδωσε λύση. Και εύχομαι να τελεσιδικήσει, διότι δεν ξέρω τι να πιστέψουμε πια»...\nΣοβαρότατες επιφυλάξεις εξέφρασε από την πλευρά του ο πρόεδρος των αμπελουργών της Κρήτης και πρόεδρος της Συντονιστικής Επιτροπής των Αγροτών Πρίαμος Ιερωνυμάκης.\n«Δηλαδή, δύο χρόνια τώρα κοροϊδεύει τους αγρότες η κυβέρνηση; Γιατί δεν έδινε τη λύση. Αλλά ακόμα και αν το φτιάξουν, μας βάζουν σε ένα κουτάκι σκόπιμα, για να αναλωνόμαστε με τα αυτονόητα, και μας βγάζει έξω από τα πραγματικά προβλήματα που υπάρχουν. Μας βάζουν να αναλωνόμαστε με τη διαχείριση των επιδοτήσεων. Δεν τους ενδιαφέρει αν υπάρχει αγροτική πολιτική. Δεν τους ενδιαφέρει ότι η Κρήτη ειδικά έχει διπλάσιο κόστος παραγωγής από την υπόλοιπη Ελλάδα. Για να δούμε αν κατέβει ο υπουργός τι θα πει. Έχει να πει τίποτα για τους ελαιοπαραγωγούς, που τη ζημιά τους τη βάφτισαν "αφορία" για να μην πληρώσουν; Έχει να πει τίποτα για τους αμπελουργούς; Έχει να πει τίποτα για τους κτηνοτρόφους; Έχει να πει τίποτα για τους νέους αγρότες, για τα υπερχρεωμένα νοικοκυριά; Ή έρχεται μόνο για να "αναμασήσει" τον κωδικό 6, που το έχει ξανακάνει πολλές φορές μέχρι σήμερα χωρίς να δώσει λύση;».\nΚαταλήγοντας, ο συνδικαλιστής τονίζει: «Αυτός ο χειμώνας θα είναι βαρύς όχι μόνο για τους αγρότες, αλλά και για την αγορά της Κρήτης, λόγω της μικρής παραγωγής ελαιολάδου. Θα δείτε φέτος πόσο δύσκολος θα είναι ο χειμώνας στο νησί μας και αυτοί κάθονται και αναλώνονται μόνο στη διαχείριση των επιδοτήσεων»...\nΕτικέτες ΛΥΣΗ ΣΤΗ ΦΟΡΜΑ 6


Κεριά Κηροπηγίου-Σπαρματσέτα : bolsius Λευκό Κερί Σπαρματσέτο 29 εκ. Συσκευασία 10 τεμαχίων\nΑρχική » Κεριά » Κεριά Κηροπηγίου-Σπαρματσέτα » bolsius Λευκό Κερί Σπαρματσέτο 29 εκ. Συσκευασία 10 τεμαχίων\nΚωδικός Προϊόντος: 1036042522-02\nΥψηλής ποιότητας Σπαρματσέτα ( κεριά ίσια κηροπηγίου) με μήκος 29 και διάμετρο 2.2 εκ. σε λευκό χρώμα.\nΕτικέτες: κεριά σπαρματσέτα, κεριά κηροπηγίου, Λευκό Κερί Σπαρματσέτο, Κεριά Κηροπηγίου κουτί 10 τεμαχίων, λευκά κεριά κηροπηγίου, kουτί bolsius, Κηροπηγίου-Σπαρματσέτα εκ.


Κρίσιμη μεταγραφική σύσκεψη στον Ολυμπιακό. Αυτοί είναι οι υποψήφιοι που έχει στα χέρια του ο Μαρτίνς * Φέγενορντ-ΑΕΚ 3-1: Προβλημάτισε στην άμυνα η Ένωση * Ιωνικός: Δικός του ο Ντάλσιο |\nΚρίσιμη μεταγραφική σύσκεψη στον Ολυμπιακό. Αυτοί είναι οι υποψήφιοι που έχει στα χέρια του ο Μαρτίνς * Φέγενορντ-ΑΕΚ 3-1: Προβλημάτισε στην άμυνα η Ένωση * Ιωνικός: Δικός του ο Ντάλσιο\n4 July, 2021 - 09:00\nΣτην Αθήνα θα βρίσκεται από αύριο το απόγευμα η αποστολή του Ολυμπιακού. Και κάπως έτσι κλείνει ο δεύτερος κύκλος της φετινής προετοιμασίας.\nΙδιαίτερο το timing για τον πρωταθλητή Ελλάδας. Και κάπου εδώ θα πρέπει να ξεκινήσει ένα ντόμινο εξελίξεων. Όχι σε ένα, αλλά σε δύο διαφορετικά μέτωπα. Εξελίξεις…εσωτερικού αλλά και μεταγραφών.\nΠρόσωπο κλειδί; Προφανώς ο Πέδρο Μαρτίνς. Ο Πορτογάλος προπονητής αφενός θα πρέπει να αποφασίσει για όσους δεν θα συνεχίσουν να βρίσκονται στο ρόστερ από την τέταρτη εβδομάδα προετοιμασίας. Αφετέρου θα πρέπει να αποφασίσει οριστικά και για το Nο 1 της μεταγραφικής του λίστας σε τρεις διαφορετικές θέσεις. Τερματοφύλακας, αριστερός μπακ και μεσοεπιθετικός.\nΈχει ισάριθμους φακέλους στα χέρια του ο τεχνικός του Ολυμπιακού. Ποδοσφαιριστές για τους οποίους η ομάδα έχει κάνει μια σχετική προεργασία. Ο Ολυμπιακός όμως επίσημη πρόταση δεν έχει κάνει σε κανέναν. Και δεν θα κάνει ως την ερχόμενη Δευτέρα το μεσημέρι όπου αναμένεται να πραγματοποιηθεί η επόμενη μεταγραφική σύσκεψη στον Ρέντη.\nΕκεί θα αξιολογηθεί κάθε «υποψήφιος» ξεχωριστά. Εκεί θα διαχωριστούν και οι προτεραιότητες.\nΤι λένε οι πληροφορίες; Ας πάρουμε κάθε θέση ξεχωριστά.\nΓια την αντικατάσταση του Ζοσέ Σα στον άσο, υπάρχουν δύο υποψήφιοι. Ο Τόμας Βάτσλικ που μόλις ολοκλήρωσε το ταξίδι του στο Euro με τα γάντια της Τσεχίας, και ο Μάρκο Μπιζότ της Άλκμααρ. Εδώ το πράγμα μοιάζει εύκολο, διότι η πρώτη επιλογή είναι ο Βάτσλικ. Ο Τσέχος που είναι πολύ θετικός να έρθει στον Ολυμπιακό παρά το ενδιαφέρον που δείχνει για εκείνον η Νάπολι.\nΓια την θέση του αριστερού μπακ οι υποψήφιοι είναι πολλοί. Σύμφωνα πάντα με τις ίδιες πηγές στο Νο 1 των επιλογών είναι αυτή τη στιγμή ο Γιοχάν Μοχίκα. Ο 28χρονος Κολομβιανός (με ισπανικό διαβατήριο) που ανήκει στη Χιρόνα (ως το 2022). Στη λίστα όμως είναι τόσο ο Νικολά Γκαβορί (της Σταντάρ Λιέγης), όσο και άλλοι τρεις. Ο Ουρουγουανός Χοακίν Πικέρες της Πενιαρόλ. Ο Μοχάμεντ Φαρές της Λάτσιο (δίνεται δανεικός). Και ένας ακόμη που το όνομα του δεν έχει διαρρεύσει.\nΚαι όσο για τον μεσοεπιθετικό «κάνω τη διαφορά» που αναζητά ο Ολυμπιακός; Εδώ οι περιπτώσεις υποψηφίων είναι τρεις. Ο Κριστιάν Παβόν της Μπόκα Τζούνιορς, ο Εντμίλσον Τζούνιορ (Αλ Ντουαίλ) και ο Κέβιν Ενκουντού (Μπεσίκτας).\nΑυτά τα ονόματα θα πέσουν στο τραπέζι. Μέσα από αυτούς θα επιλέξει ο πρωταθλητής την «τρόικα» που αναζητά για την ενίσχυση του. Πλέον οι Πειραιώτες είναι έτοιμοι για τα επόμενα μεταγραφικά τους βήματα.\nΦέγενορντ – ΑΕΚ 3-1: Προβλημάτισε στην άμυνα η Ένωση\nΗ ΑΕΚ αντιμετώπισε τη Φέγενορντ στο προπονητικό γήπεδο της ολλανδικής ομάδας, στο πλαίσιο του βασικού σταδίου της προετοιμασίας της Ένωσης, με τους Ολλανδούς να επιρκατούν με 3-1 και να αναδεικνύουν πολλά προβλήματα στην αμυντική λειτουργία της ΑΕΚ.\nΤο μοναδικό γκολ των κιτρινόμαυρων πέτυχε ο Τάνκοβιτς στο 16′, με τη Φέγενορντ να πετυχαίνει τρία γκολ σε διάστημα εννιά λεπτών, με τους Λίνσεν (29′), Μπάνις (32′) και Σινίστρα (38′) να χρίζονται σκόρερ για την ομάδα του Άρνε Σλοτ.\nΟ Μιλόγεβιτς παρέταξε την ΑΕΚ με δύο αλλαγές σε σχέση με τη φιλική αναμέτρηση κόντρα στη Φίτεσε. Ο Τσιντώτας κάθισε κάτω απο τα δοκάρια αντί του Στάνκοβιτς, ο οποίος επέστρεψε στη χώρα μας λόγω λοίμωξης και ο Τάνκοβιτς, ο οποίος αγωνίστηκε στο δεξί άκρο της επίθεσης, αντί του Αλμπάνη.\nΗ Φέγενορντ μπήκε πιο δυνατά στο παιχνίδι και πέτυχε γκολ στο 5′ με τον Μπάνις, ωστόσο ακυρώθηκε για επιθετικό φάουλ στον Νεντελτσιάρου, ο οποίος έκανε λίγο καθυστερημένη έξοδο.\nΣτο 7′ η Φέγενορντ έφτασε μια ανάσα από το γκολ. Σε φάση διαρκείας στα καρέ του Τσιντώτα έπειτα από εκτέλεση κόρνερ από τα δεξιά, ο Μπακάκης απομάκρυνε την μπάλα με το κεφάλι με τη συμβολή του δοκαριού.\nΗ ΑΕΚ πήρε το προβάδισμα στο σκορ στην πρώτη της τελική στο παιχνίδι. Ο Τάνκοβιτς έκλεψε την μπάλα στο ύψος της μεσαίας γραμμής και με ωραία ατομική ενέργεια μπήκε στην περιοχή και νίκησε τον Μπίλοου για το 0-1.\nΜετά το γκολ του Τάνκοβιτς, η Φέγενορντ έβγαλε αντίδραση, διατηρώντας στην κατοχή της μπάλα διαρκώς, δίχως να δημιουργήσει κάποια ευκαιρία μέχρι το 29′.\nΗ ομάδα του Άρνε Σλοτ έφερε το παιχνίδι στα ίσια στο 29′. Ο Λίνσεν υποδέχθηκε όμορφα τη βαθιά μπαλιά από το ύψος της μεσαίας γραμμής, έκανε το κοντρόλ και με ωραίο τελείωμα πέρασε την μπάλα πάνω από τον Τσιντώτα που έκανε λανθασμένη έξοδο, κάνοντας το 1-1.\nΤρία λεπτά μετά η Φέγενορντ πέτυχε ολική ανατροπή με τον Μπάνις. Ο Σινίστρα πήρε την μπάλα στην περιοχή και αφού απέφυγε τον Μπακάκη με ωραία προσποίηση, την έστρωσε στον Ολλανδό επιθετικό και αυτός έστειλε την μπάλα στα δίχτυα με τη μία επαφή.\nΤα λάθη στην άμυνα της ΑΕΚ συνεχίζονται με την Ένωση να πετυχαίνει το τρίτο γκολ στο 38′. Ο Λάτσι έκανε λάθος στο ύψος της περιοχής, ο Λίνσεν του έκλεψε την μπάλα, μπήκε στην περιοχή και με ωραία κάθετη μπαλιά έβγαλε τον Σινίστρα στη μικρή περιοχή και αυτός από κοντά έκανε το 3-1.\nΣτο δεύτερο ημίχρονο ο ρυθμός του παιχνιδιού έπεσε, με τις δύο ομάδες να δημιουργούν λιγότερες ευκαιρίες, σε σχέση με το πρώτο μέρος στις δύο εστίες.\nΣτο 70′ ο Τσιντώτας, ο οποίος δεν έκανε πολύ καλή εμφάνιση σήμερα (03/07) έκανε λάθος πάσα, δίνοντας την στον Αζαρκάν, ωστόσο ο Γαλανόπουλος την τελευταία στιγμή πρόλαβε και έσωσε την ΑΕΚ από το να δεχθεί ένα ακόμη γκολ.\nΗ ΑΕΚ στο δεύτερο μέρος προσπάθησε να απειλήσει, ωστόσο δεν έβγαλε αρκετές τελικές προσπάθειες. Η ωραία ατομική ενέργεια του Λιβάι Γκαρσία, ο οποίος έψαξε τον Σιμάνσκι κόπηκε από τον Μπίλοου, ενώ η ωραία ατομική ενέργεια του Χριστόπουλου στο 80′, πέρασε ανεκμετάλλευτη, καθώς ο Έλληνας μεσοεπιθετικός έκανε κακό τελείωμα. Το 3-1 παρέμεινε μέχρι το τελευταίο σφύριγμα της λήξης του διαιτητή.\nΑΕΚ: Τσιντώτας, Μπακάκης (67′ Νταντσένκο, Νεντελτσιάρου, Λάτσι (40′ Λόπες), Μιτάι (67′ Ραντόνια), Σάκχοφ (46′ Λιβάι Γκαρσία), Σιμάνσκι (67′ Σαμπανάτζοβιτς), Γαλανόπουλος (76′ Ρουκουνάκης), Τάνκοβιτς, Μάνταλος (76′ Χιρστόπουλος), Ανσαριφάρντ (55′ Κοσίδης)\nΙωνικός: Δικός του ο Ντάλσιο\nΟ Ιωνικός ανακοίνωσε την απόκτηση του 25χρονου μέσου Ντάλσιο Γκόμες, ο οποίος αγωνίστηκε την προηγούμενη διετία στον Παναιτωλικό.\nΣε μια ακόμα μεταγαρφή προχώρησε ο Ιωνικός, καθώς ανακοίνωσε την απόκτηση του 25χρονου Πορτογάλου πολυσύνθετου ποδοσφαιριστή, Ντάλσιο Γόμες, ο οποίος μέχρι πρότινος αγωνιζόταν στον Παναιτωλικό.\nΟ Ντάλσιο με τους Αγρινιώτες αγωνίστηκε σε 67 παιχνίδια σε Super League Interwetten και Κύπελλο Ελλάδας, έχοντας απολογισμό δύο γκολ και τρεις ασίστ.\nΑναλυτικά η ανακοίνωση του Ιωνικού: “Η ΠΑΕ Ιωνικός, ανακοινώνει με μεγάλη χαρά την έναρξη της συνεργασίας της με τον Ντάλσιο Γκόμες, ο οποίος βρέθηκε στα γραφεία της ομάδας μας και υπέγραψε συμβόλαιο συνεργασίας διάρκειας 1 έτους.\nΟ Ντάλσιο Γκόμες, που αγωνίζεται ως κεντρικός μέσος και μεσοεπιθετικός, γεννήθηκε στις 22 Μαΐου 1996 στην πόλη Pragal της Πορτογαλίας. Έκανε τα πρώτα του ποδοσφαιρικά βήματα στην Ακαδημία Μπέιρα Μαρ Αλμάντα και πέρασε επίσης από τα τμήματα υποδομών Foot-21, Σπόρτινγκ Λισσαβόνας, Χιμνάσιο Κορόιος και Μπελεϊνένσες. Από το 2015 μέχρι το 2019 ο Ντάλσιο ανήκε στην Μπενφίκα (Β’) (50 συμμετοχές 2 γκολ), ενώ παραχωρήθηκε εκείνο το διάστημα δανεικός σε Μπελεϊνένσες και Ρέιντζερς. Τον Ιούλιο του 2019 ήρθε στην Ελλάδα για λογαριασμό του Παναιτωλικού. Με την ομάδα του Αγρινίου έκανε 67 συμμετοχές συνολικά με 2 γκολ και 3 ασίστ. Έχει υπάρξει επίσης διεθνής με την Εθνική Πορτογαλίας U19 (8 συμμετοχές – 2 γκολ) και με την U20 (6 συμμετοχές – 1 γκολ).\nΣτο πλαίσιο της απόκτησης του, ο Ντάλσιο Γκόμες, τόνισε στο ionikosfc: “Είμαι πολύ χαρούμενος που θα φορέσω την φανέλα του Ιωνικού. Από την πρώτη στιγμή που μίλησα με τη διοίκηση και τον προπονητή, κατάλαβα τις ιδέες που έχουν για την ομάδα. Μου άρεσε το πλάνο και έτσι ήταν εύκολο για εμένα να πω το ναι. Σίγουρα αυτό που πρέπει να κάνουμε είναι να δουλέψουμε σκληρά γιατί έχουμε μπροστά σημαντικές προκλήσεις. Είμαι έτοιμος να μπω στο γήπεδο και να βοηθήσω την ομάδα μου δίνοντας το 100% από τις δυνάμεις μου. Ευχή μου είναι να έχουμε μια καλή χρονιά με υγεία και επιτυχίες“.\nΗ οικογένεια της ΠΑΕ Ιωνικός καλωσορίζει τον Ντάλσιο Γκόμες και του εύχεται υγεία, δύναμη και κάθε επιτυχία με το Αστέρι στο στήθος”.


Ολυμπιακός Καταστατικός Χάρτης: Δικαίωμα στην άθληση\nHome / /inet / Ολυμπιακός Καταστατικός Χάρτης: Δικαίωμα στην άθληση\nSecWorld /inet 7 Φεβρουάριος, 2014 2:04 μμ\nΗ Google τιμάει σήμερα με το Doodle της το Ολυμπιακό πνέυμα, υπενθυμίζοντας τα ολυμπιακά ιδεώδη, την αθλητική άμιλλα αλλά και το δικαίωμα της άθλησης.\nΤην ημέρα που ανοίγει η αυλαία των Χειμερινών Ολυμπιακών Αγώνων, η Google επέλεξε να τιμήσει το Ολυμπιακό πνεύμα.\nΤην συγκεκριμένη επιλογή, την συνοδεύει με ένα μικρό κείμενο: «Ο αθλητισμός είναι ανθρώπινο δικαίωμα. Κάθε άτομο πρέπει να έχει τη δυνατότητα να αθλείται, χωρίς να υφίσταται διακρίσεις και με βάση το Ολυμπιακό πνεύμα, που απαιτεί αμοιβαία κατανόηση στο φρόνημα της φιλίας, της αλληλεγγύης και της ευγενούς άμιλλας.»\nΤι είναι, όμως, ο Ολυμπιακός Καταστατικός Χάρτης;\nΟ Ολυμπιακός Χάρτης είναι ο καταστατικός χάρτης του Ολυμπιακού Κινήματος. Με μορφή που θυμίζει έντονα ως προς τη δομή συνταγματικό κείμενο, καθορίζει τους κανόνες που υιοθετούνται ως δεσμευτικοί από την ίδια τη Δ.Ο.Ε., καθώς και από το Ολυμπιακό Κίνημα. Κατ’ αναλογία των εθνικών συνταγματικών κειμένων.\nΟ συγκεκριμένος χάρτης περιλαμβάνει σε ένα πρώτο κεφάλαιο τις Θεμελιώδεις Αρχές του Ολυμπισμού και του Ολυμπιακού Κινήματος. Κατά το «ιδεολογικό» σκέλος ο Χάρτης αιφνιδιάζει και προσομοιάζει περισσότερο με μανιφέστο ιδεών και αρχών, οι οποίες εμπλουτίσθηκαν με τα χρόνια και επεκτάθηκαν από τα εκπαιδευτικά ιδεώδη του βαρόνου ντε Κουμπερτέν.\nΑξίζει να σημειωθεί ότι ο Ολυμπιακός Χάρτης περιλαμβάνει επιπλέον και σειρά διατάξεων με οικονομικές προεκτάσεις, όπως το καθεστώς των χορηγιών, τα δικαιώματα των αθλητών κ.ο.κ.\nΟλυμπιακός Καταστατικός Χάρτης: Δικαίωμα στην άθληση was last modified: Φεβρουάριος 7, 2014, 12:22 μμ by SecWorld\nUpdated on 07/02/2014 12:22 by SecWorld


Ο ΣΥΡΙΖΑ το 2020: Ανασυγκρότηση την χρονιά της πανδημίας - BEST TV Καλαμάτα\nΟ ΣΥΡΙΖΑ το 2020: Ανασυγκρότηση την χρονιά της πανδημίας\nΜια περιπετειώδης χρονιά για τα εσωκομματικά του ΣΥΡΙΖΑ, υπήρξε η φετινή. Η αξιωματική αντιπολίτευση πάντως φαίνεται να έχει βρει -για την ώρα- τις ισορροπίες της.\nΑν και αρκετά ζητήματα που σχετίζονται με την φυσιογνωμία του παραμένουν ανοιχτά, ο ΣΥΡΙΖΑ, το τελευταίο διάστημα παρουσιάζει την εικόνα ενός συγκροτημένου κόμματος από την θέση της αξιωματικής αντιπολίτευσης. Διαθέτει σαφείς κατανομές αρμοδιοτήτων, παίρνει συντεταγμένα πολιτικές και κοινοβουλευτικές πρωτοβουλίες ενώ έχει δημοσιοποιήσει επεξεργασμένες προτάσεις για την αντιμετώπιση της υγειονομικής και οικονομικής κρίσης. Φαίνεται επίσης να έχει παγιώσει διαδικασίες εσωκομματικής λειτουργίας, ευρύτατα αποδεκτές στο εσωτερικό του.\nΤους τελευταίους μήνες η εικόνα του ΣΥΡΙΖΑ, δεν χαρακτηρίζεται από φαινόμενα εσωστρέφειας. Όπως διαφαίνεται τα πολιτικά επίδικα του τελευταίου διαστήματος και κυρίως η αντίθεση στην κυβερνητική πολιτική στις συνθήκες του 2ου κύματος της πανδημίας έχει «συσπειρώσει» την αξιωματική αντιπολίτευση. Σημαντική ρόλο σε αυτή την κατεύθυνση φαίνεται ότι παίζει και το λεγόμενο «πολιτικό κέντρο» ή «πρωϊνός καφές» του ΣΥΡΙΖΑ. Ένα άτυπο όργανο στο οποίο μετέχουν στελέχη του κόμματος από όλες τις τάσεις και πραγματεύεται τους χειρισμούς της πολιτικής επικαιρότητας.\n27 Δεκεμβρίου 2020 3:50 μμ


Ο ξεχωριστός χαλβάς Αργουδέλη – ΓΚΡΕΚΑ\nHome > ΦΑΓΗΤΟ > Ο ξεχωριστός χαλβάς Αργουδέλη\nΟ χαλβάς είναι ένα γλυκό που έχει ταυτιστεί με τη Σαρακοστή και τις νηστείες και η φήμη του έχει φτάσει εδώ και χρόνια στα γκουρμέ εστιατόρια του εξωτερικού λόγω της θρεπτικής του αξίας. Μια μικρή μονάδα χωμένη κάπου στα Καμίνια με το όνομα Αργουδέλη φτιάχνει εξαιρετικό χαλβά για πολλές δεκαετίες, στο ίδιο πάντα σημείο και με τα ίδια αγνά υλικά, με καθημερινό μόχθο και πολύ μεράκι. Η Ροζίνα Σταθοπούλου, -τέταρτη πλέον γενιά της οικογένειας χαλβαδοποιών από τη Μυτιλήνη- μας μιλάει για το πιο popular γλυκό της Ελλάδας.\nΠόσα χρόνια φτιάχνετε χαλβάδες;\nΧαλβά φτιάχνουμε επίσημα από το 1919. Είναι η χρονιά που ιδρύθηκε το πρώτο εργοστάσιο στον Πειραιά. Ο προ-προ πάππος μου ξεκίνησε να μαθαίνει την τέχνη του σουσαμιού στη Μυτιλήνη το 1860. Αργότερα οι απόγονοι του περιπλανήθηκαν στις Κυκλάδες. Πέρασαν από Σύρο, Τήνο, Μύκονο και με αυτόν τον τρόπο έκτισαν το «know how» στο λουκούμι και στα γλυκά του κουταλιού. Έτσι με την τέχνη και το μεράκι που είχαν συλλέξει ήρθαν εδώ στον Πειραιά, ο Νικόλαος και η Άννα Αργουδέλη, και δημιούργησαν το πρώτο τους εργοστάσιο στα Καμίνια. Πλέον το εργοστάσιο το έχουμε τρία ξαδέλφια. Ενεργοί είμαστε δύο. Ο Βασίλης Αργουδέλης έχει αναλάβει την διοίκηση της παραγωγής και εγώ το marketing και τις πωλήσεις.\nΠού μπορεί κάποιος να βρει τον χαλβά Αργουδέλη;\nΜπορεί να έρθει εδώ στο εργοστάσιο ή στο πρατήριο μας. Σε μεγάλα supermarket αλυσίδες δεν έχουμε μπει, γιατί το προϊόν είναι χειροποίητο και δεν μπορούμε να καλύψουμε την παραγωγή που θα μας ζητήσουν. Μόνο στα νησιά, που εκτιμούν περισσότερο το προϊόν, έχουμε κάποιους πελάτες supermarket. Αυτό που θέλουμε είναι να κρατήσουμε την ποιότητά μας και όχι να δημιουργήσουμε κάτι μαζικό. Σκοπός μας είναι να κρατήσουμε την τέχνη του χαλβά έτσι όπως ήταν. Αυτός που θα το αγοράσει θα πει ‘έφαγα κάτι και ήταν ξεχωριστό’.\nΠόσα κιλά χαλβά βγάζετε κάθε μέρα;\nΕξαρτάται. Την περίοδο της μεγάλης ζήτησης μέσα στη μέρα μπορεί να βγάλουμε 600 με 800 κιλά. Τις υπόλοιπες υπολογίζουμε με βάση τη ζήτηση και τις παραγγελίες. Δεν κάνουμε μεγάλη παραγωγή επειδή θέλουμε το προϊόν που δίνουμε να είναι πάντα φρέσκο. Βέβαια πάντα εξασφαλίζουμε να υπάρχουν προϊόντα στο πρατήριο στο λιμάνι, μιας και πάει αρκετός κόσμος.\nΠοια είναι τα υλικά και τα στάδια παραγωγής του χαλβά;\nΟ χαλβάς είναι ένα παράγωγο του σουσαμιού. Είμαστε από τους λίγους παραγωγούς στην Αττική που φτιάχνουμε χαλβά από δικό μας ταχίνι. Εισάγουμε μόνοι μας σουσάμι από το Σουδάν και την Αιθιοπία, που θεωρούνται από τα καλύτερα και πιο ακριβά. Το σουσάμι καθαρίζεται εξοχυνιστικά, πλένεται, αποφλοιώνεται, ψήνεται, ξανακοσκινίζεται και στη συνέχεια αλέθεται για να γίνει ταχίνι. Μετά το βάζουμε στο μπασίμι, ένα μεγάλο δοχείο για το πλάσιμο μαζί με καραμέλα από γλυκόζη και ζάχαρη και τσουένι ή αλλιώς και χαλβαδόριζα, μια ρίζα από τον Καύκασο που δίνει την χαρακτηριστική γεύση στον χαλβά. Ο μάστορας, ένας ιδιαίτερα δυνατός και μυώδης άντρας, αναλαμβάνει να αναμίξει τα υλικά. Ο δικός μας δουλεύει ένα μπασίμι χωρητικότητας 80 κιλών και το φέρνει βόλτες σε ένα κυλινδρικό στήριγμα για μισή ώρα με 45 λεπτά. Αυτή είναι μια δουλειά που θέλει πολύ προσοχή και υπομονή γιατί, αν δεν γίνει σωστά, σπάνε οι ίνες της ζάχαρης. Και εκεί διαφέρει ο χειροποίητος χαλβάς από τον βιομηχανικό όπου το αυτόματο ζυμωτήριο διασπά τις ίνες και αλλάζει την τελική υφή του.\nΥπάρχει χαλβάς χωρίς ζάχαρη;\nΦυσικά και υπάρχει. Έχουμε χρησιμοποιήσει μαλτιτόλη, ένα παράγωγο του καλαμποκιού που χρησιμοποιείται ως υποκατάστατο της ζάχαρης. Υπάρχει μια μικρή διαφορά βέβαια στη γεύση, καθώς δεν είναι τόσο γλυκός, αλλά μπορεί να καταναλωθεί από διαβητικούς ή άτομα που βρίσκονται σε δίαιτες και δεν θέλουν να καταναλώνουν ζάχαρη.\nΠιστεύετε πως ο Έλληνας αγαπά ακόμα τα παραδοσιακά γλυκά;\nΟτιδήποτε έρχεται σαν νέα τάση δεν είναι κακό, το θέμα είναι πόσο όμως αυτή η τάση μένει στη συνείδησή σου. Πιστεύω πως όλα αυτά τα νέα γλυκά όπως donuts και cupcakes κάποια στιγμή θα παρέλθουν. Αντιθέτως ο χαλβάς, τα γλυκά του κουταλιού και το λουκούμι θα μείνουν για πάντα στις μνήμες μας σαν κάτι που μάθαμε από τους παππούδες μας και τα τρώμε σε ιδιαίτερες περιστάσεις. Το γεγονός πως ο χαλβάς καταναλώνεται πλέον στην Ελλάδα για πάνω από 90 χρόνια δεν είναι τυχαίο. Ο νέος το βλέπει σαν στοιχείο της παράδοσης. Το προσωπικό μου στοίχημα είναι να κάνω τους καταναλωτές να δουν πως δεν είναι μόνο ένα παραδοσιακό γλυκό αλλά και κάτι υγιεινό που αξίζει να μπει στην καθημερινότητά τους.\nΠέρα από τον χαλβά, τι άλλο προτιμούν οι καταναλωτές;\nΈχουμε όλα τα παραδοσιακά γλυκά όπως λουκούμια, γλυκά του κουταλιού, υποβρύχια και μαρμελάδες. Αυτό που έχει όμως μεγάλη ζήτηση είναι το ταχίνι μας, καθώς έχει μεγάλη διαφορά στη γεύση και την υφή λόγο της διαδικασίας παραγωγής. Μάλιστα πολλές γυναίκες το ζητούν για κοσμητικούς λόγους καθώς το χρησιμοποιούν σαν μάσκα προσώπου.\nΕργοστάσιο: Ν.Φραγκούλη 38, Καμίνια-Πειραιάς\nΤηλ.: 210 4812880 – 210 4824521\nΠρατήριο: Δ.Γούναρη 21-23 (Στοά Πολίτου), Πειραιάς\nΤηλ.: 210 4179469 – 210 4174597\n#food\t#πόλη\t#σαρακοστή\t#φαγητό\t#χαλβάς\nΣτη Λίμα πίνουν βατραχοχυμό\nΕξαιρετικός ο χαλβάς του Αργουδέλη. Τον θεωρώ σήμερα τον πλέον εξαιρετικό χειροποίητο χαλβά που έχω δοκιμάσει. Ίσως ένας από τους λόγους, μπορεί ο κυριότερος αν όχι ο μοναδικός, είναι ότι φτιάχνει ο ίδιος το ταχίνι του. Το ταχίνι επίσης που δοκίμασα είναι μοναδικό σε γεύση και το συστήνω στους φίλους ανεπιφύλακτα. Η γεύση του ταχινιού του Αργουδέλη είναι εξαιρετικά πλούσια και μπορείς να καταλάβεις ότι προφανώς έχει παρασκευαστεί με άλλη μέθοδο πιο φυσική, πιο αργή από καλό χαρμάνι (παρόμοια πιθανώς με τη μέθοδο του βιολογικού λαδιού που δίνει όλα του τα αρώματα). Επομένως, η διαφορά που μπορεί να δει κανείς στα προϊόντα χαλβά του Αργουδέλη προέρχονται από το μοναδικό αυτό ταχίνι, το οποίο δεν έχει καμία σχέση στη γεύση με τα «βιομηχανικά» ταχίνια που κυκλοφορούν στην αγορά. Επίσης βρήκα στο κατάστημα του και χαλβά χωρίς ζάχαρη, νομίζω οτι είναι ο μοναδικός με μαλτιτόλη στην αγορά, και μάλιστα σε πολύ καλή τιμή,διαφορετικά εάν κρίνω απο την τιμή της στέβιας θα έπρεπε να είναι πανάκριβος.Τώρα βέβαια απο άποψη θερμίδων δεν νομίζω μπορεί κανείς να φάει όσο θέλει χωρίς επιπτώσεις μια που τα 100 γρ. χαλβά έχουν καμια 500αρια θερμίδες! αλλά τουλάχιστον τα κορεσμένα του λιπαρά του είναι μόνο 5,9% χωρίς απαραίτητα αυτά να είναι και τρανς λιπαρά αφού υδρογονωμένα λιπαρά δεν σημαίνει και τράνς.\nΤο ταχίνι του Αργουδέλη είναι πολύ ρευστό σα νερό και τρομερά αλμυρό, αποκλείεται να μην προσθέτει αλάτι. Κατά τη γνώμη μου ψήνει υπερβολικά το σουσάμι και χαλάει την αναλογία των λιπαρών (κορεσμένα και μη). Ο χαλβάς του είναι σκληρός και υπερβολικά γλυκός, τουλάχιστον στη συσκευασία του μισού κιλού που δοκίμασα. Αν διαβάσεις την ετικέτα έχει μέσα και υδρογονωμένα λιπαρά, τα λεγόμενα τρανς λιπαρά που θεωρούνται τρομερά επιβλαβή για την υγεία και καλό είναι να αποφεύγονται τουλάχιστον στα λεγόμενα «παραδοσικά γλυκά». Η μαλτιτόλη που βάζει αντί για ζάχαρη στον χαλβά για τους διαβητικούς είναι συνθετικό γλυκαντικό, υπάρχουν άλλα καλύτερα και φυσικά όπως η στέβια και η αγάβη. Οι τιμές του δε θα έλεγα ότι είναι από τις φθηνότερες. Καλό είναι να στηρίζουμε τους παλιούς αλλά ας μην επαναπαύονται στις δάφνες τους, η αγορά είναι μεγάλη και οι επιλογές του καταναλωτή αρκετές.